qundao/data-zh-poetry huggingface dataset:
子云故居
作者：刘望之
朝代：宋

杀却王章爱孔光，举朝谁复说兴亡。
未能免欲歌新美，岂不怀归念楚狂。
斗酒只今犹寂寞，小池无旧已荒凉。
秋风细雨催人去，似恐徘徊费感伤。
子云故居
作者：刘望之
朝代：宋

杀却王章爱孔光，举朝谁復说兴亡。
未能免俗歌新美，岂不怀归念楚狂。
斗酒只今犹寂寞，小池无旧已荒凉。
秋风细雨催人去，似恐徘徊费感伤。
新都驿远平轩
作者：刘望之
朝代：宋

霜晴木落送归鞍，袖手微吟此慰颜。胜欲凭栏招白鸟，更烦剪树出青山。晚悲薄禄非三釜，赖许清诗见一斑。看到远平才得恨，我宁归卧尺椽间。
新都驿远平轩
作者：刘望之
朝代：宋

霜晴木落送归鞍，袖手微吟此慰颜。
胜欲凭栏招白鸟，更烦翦树出青山。
晚悲薄禄非三釜，赖许清诗见一斑。
看到远平纔得恨，我宁归卧尺椽间。
水调歌头·劝子一杯酒
作者：刘望之
朝代：宋
体裁：词

劝子一杯酒，清泪不须流。人间千古，俯仰如梦说扬州。何况楚王台畔，为雨为云无限，人事付轻沤。聚散随来去，天地有虚舟。谪仙人，解金龟，换美酒。载与君游，流水曲觞且赓酬。麾盖飞迎过霭，江滨响振歌喉，拚醉又何求。三万六千日，日日此优游。
沱江
作者：刘望之
朝代：宋
体裁：五言律诗

尚胜三年谪，终惭万里驯。极知行路涩，可忍在家贫。岁晚沱江绿，云深锦树新。相思肯如月，夜夜只随人。
海棠
作者：刘望之
朝代：宋
体裁：七言绝句

平山堂下花无数，看到海棠春好处。东君用意恼风光，迟日放开阴勒住。
草堂
作者：刘望之
朝代：宋
体裁：五言律诗

风月藏诗骨，流离赋病骸。不禁一饱死，空遗百生怀。树秀天通陇，山娇客语淮。壁间无半偈，无乃望君崖。
荔枝
作者：刘望之
朝代：宋

沪戎瘴疠窟，闽粤山水乡。
如何产此物，烂然照炎荒。
荔枝
作者：刘望之
朝代：宋
体裁：五言绝句

泸戎瘴疠窟，闽粤山水乡。如何产此物，烂然照炎荒。
诗二首
作者：刘望之
朝代：宋

归计堕何许，出溪仍溯流。梦回牛溉路，行到马湖秋。孤舟未晚泊，烟火傍人家。小市常忧虎，空城不见花。
诗二首·其一
作者：刘望之
朝代：宋

归计堕何许，出溪仍泝流。
梦回牛溉路，行到马湖秋。
诗二首·其一
作者：刘望之
朝代：宋

归计堕何许，出溪仍溯流。梦回牛溉路，行到马湖秋。
诗二首·其二
作者：刘望之
朝代：宋
体裁：五言绝句

孤舟未晚泊，烟火傍人家。小市常忧虎，空城不见花。
读和议成赦文作
作者：刘望之
朝代：宋

一纸盟书换战尘，万方呼舞却沾巾。
崇陵访沈空遗恨，郢国怜怀若有人。
收拾金缯烦庙算，安排钟眉颂宗臣。
小儒何敢知机事，终望君王赦奉春。
读和议成赦文作
作者：刘望之
朝代：宋

一纸盟书换战尘，万方呼舞却沾巾。崇陵访沈空遗恨，郢国怜怀若有人。收拾金缯烦庙算，安排钟鼎颂宗臣。小儒何敢知机事，终望君王赦奉春。
读和议成赦文作
作者：刘望之
朝代：宋

一纸盟书换战尘，万方呼舞却霑巾。
崇陵访沈空遗恨，郢国怜怀若有人。
收拾金缯烦庙算，安排钟鼎颂宗臣。
小儒何敢知机事，终望君王赦奉春。
题三学山
作者：刘望之
朝代：宋
体裁：古风

栖贤古招提，十里巨松阴。栋宇自隋氏，悠悠岁月深。唐人范生画，风雨欲剥侵。相传金仙趾，玉质存至今。星黑夜正午，异物为华灯。
鹊桥仙·只应将巧畀人间
作者：刘望之
朝代：宋
体裁：词

只应将巧畀人间，定却向、人间乞取。
龙多山
作者：刘望之
朝代：宋

金船载山知有无，大千浮空佛所书。
何人夜断海山臂，一手挈置西南隅。
白虹发晴涪水现，翠凤下晓巴山趋。
亮哉何邦实有此，但恐□舞皆凡姝。
已从上头收浩荡，更着幽处藏萦纡。
冯僊观中柏摩月，静老岩下泉跳珠。
霜荷千树小雨暗，野竹万箇秋风□。
石囷□不了岁事，丹竈肯为凡人鑪。
惜无数桃出山崦，来藉芳草开春壶。
从来山僧野道士，畏客誓不荒榛芜。
问谁结屋据雄会，邑中令君秦大夫。
此郎平生眼如鹘，视此亦足知远图。
挽衣留客来置酒，要看碧浪摧天吴。
我亦为渠脚力轻，拄杖插到青云孤。
酒酣抚槛叫落日，共闵此世真区区。
真须举臂游汗漫，莫向人间堕履凫。
龙多山
作者：刘望之
朝代：宋

金船载山知有无，大千浮空佛所书。何人夜断海山臂，一手挈置西南隅。白虹发晴涪水现，翠凤下晓巴山趋。亮哉何邦实有此，但恐□舞皆凡姝。已从上头收浩荡，更著幽处藏萦纡。冯仙观中柏摩月，静老岩下泉跳珠。霜荷千树小雨暗，野竹万个秋风□。石囷□不了岁事，丹灶肯为凡人炉。惜无数桃出山崦，来藉芳草开春壶。从来山僧野道士，畏客誓不荒榛芜。问谁结屋据雄会，邑中令君秦大夫。此郎平生眼如鹘，视此亦足知远图。挽衣留客来置酒，要看碧浪摧天吴。我亦为渠脚力轻，拄杖插到青云孤。酒酣抚槛叫落日，共闵此世真区区。真须举臂游汗漫，莫向人间堕履凫。
感怀
作者：刘木
朝代：宋

几度言归未得归，归心常切故山薇。
人于愁处酒难着，春正好时花已稀。
残日明池蝌蚪集，绿阴满院伯劳飞。
浮生衮衮只如此，未必今朝悟昨非。
感怀
作者：刘木
朝代：宋

几度言归未得归，归心常切故山薇。人于愁处酒难著，春正好时花已稀。残日明池蝌蚪集，绿阴满院伯劳飞。浮生衮衮只如此，未必今朝悟昨非。
感怀
作者：刘木
朝代：宋

几度言归未得归，归心常切故山薇。
人於愁处酒难着，春正好时花已稀。
残日明池蝌蚪集，绿队满院伯劳飞。
浮生衮衮只如此，未必今朝悟昨非。
酬卧云
作者：刘木
朝代：宋

美人隔云水，广永几千里。
白日有没时，相思无穷已。
夜雨翳灯花，凉风折窗纸。
披衣不能寐，拒待闻鸡起。
从来志士肠，高若雪山峙。
岂不念摧折，藉此可凭恃。
蔓草委地滋，孤松插天起。
咸若知我深，赠言故及此。
酬卧云
作者：刘木
朝代：宋
体裁：古风

美人隔云水，广永几千里。白日有没时，相思无穷已。夜雨翳灯花，凉风折窗纸。披衣不能寐，讵待闻鸡起。从来志士肠，高若雪山峙。岂不念摧折，藉此可凭恃。蔓草委地滋，孤松插天起。咸若知我深，赠言故及此。
句
作者：刘某
朝代：宋

输税地全无菽麦，入城人半是渔樵。度暑田夫作竹衫。
句·其一
作者：刘某
朝代：宋

输税地全无菽麦，入城人半是渔樵。
送胡季昭谪象州
作者：刘梦才
朝代：宋

绍兴宝庆百年余，古往今来说二胡。
论事直须弹恳切，立朝端不忍阿谀。
两贤幸属吾州有，万事何曾公议无。
象郡新宁不同诏，九重天子正仪图。
送胡季昭谪象州
作者：刘梦才
朝代：宋

绍兴宝庆百年馀，古往今来说二胡。论事直须弹恳切，立朝端不忍阿谀。两贤幸属吾州有，万事何曾公议无。象郡新宁不同诏，九重天子正仪图。
华延年卜诗
作者：刘梦求
朝代：宋
体裁：古风

邲鉴总龟如往学，未见才名能广博。希点若来参学时，同年从此不须疑。
夏日游九龙岩
作者：刘梦符
朝代：宋

突兀灵岩古，纡回石磴升。地幽忘日烈，壁峭喜云蒸。峰顶池如月，山根水欲冰。摩挲可镌处，大字纪中兴。
夏日游九龙岩
作者：刘梦符
朝代：宋

突兀灵岩古，纡迴石磴升。
地幽忘日烈，壁峭喜云蒸。
峰顶池如月，山根水欲冰。
摩挲可镌处，大字纪中兴。
咸阳
作者：刘棐
朝代：宋

父老壶浆迓义旗，亡秦谁复为秦悲。不曾被虐曾蒙德，十二金人各泪垂。玉殿珠楼二世中，楚人一炬逐烟空。却缘火是秦人火，只与焚书一样红。
咸阳·其一
作者：刘棐
朝代：宋

父老壶浆迓义旗，亡秦谁复为秦悲。不曾被虐曾蒙德，十二金人各泪垂。
咸阳·其一
作者：刘棐
朝代：宋

父老壶浆迓义旗，亡秦谁復为秦悲。
不曾被虐曾蒙德，十二金人各泪垂。
咸阳·其二
作者：刘棐
朝代：宋
体裁：七言绝句

玉殿珠楼二世中，楚人一炬逐烟空。却缘火是秦人火，只与焚书一样红。
至石桥夜半风雨大作
作者：刘棐
朝代：宋
体裁：七言绝句

方广即真华藏界，自他不隔一毫端。庞眉大士常相见，猛雨豪风漫作难。
题惠众院
作者：刘棐
朝代：宋
体裁：七言绝句

云迷鸟道岭重重，松竹深藏释子宫。戎马不曾来尔界，太平元在乱山中。
同太守游东湖
作者：刘棠
朝代：宋
体裁：七言律诗

兀兀尘编日自迷，怪来春色转芳菲。吹嘘气象湖山远，点缀工夫草木微。挈榼不辞倾美酒，挥戈宁解住残晖。身闲官冷何欣幸，秉烛长随五马归。
丙午普觉看梅
作者：刘植
朝代：宋
体裁：五言律诗

寂寂西岩寺，何人访静来。重寻旧游地，惟有道师梅。树蠹应留雪，香清不受埃。可堪玄鬓改，春已隔年催。
凤凰台
作者：刘植
朝代：宋
体裁：五言律诗

昔年禅诵地，荒草夕阳台。仪凤有谁识，游人独上来。古桐阴覆井，丛竹笋穿苔。千古几兴废，北风吹雁回。
呈叶先生侍郎
作者：刘植
朝代：宋

位虽奎阁贵，独处一斋空。
还以经纶事，全归着述中。
闲心同野水，煦物尽春风。
掩面将何向，西楹奠已终。
呈叶先生侍郎
作者：刘植
朝代：宋

位虽奎阁贵，独处一斋空。还以经纶事，全归著述中。闲心同野水，煦物尽春风。掩面将何向，西楹奠已终。
喜曹东畎迁大理寺簿
作者：刘植
朝代：宋
体裁：五言律诗

九衢多雨后，庭下草痕新。终拟持平手，来为折槛人。印开桐荫午，吟久烛花春。却恨无来客，分题寄所亲。
嘉禾兴圣院
作者：刘植
朝代：宋

禅关自幽阒，竹亦号真如。
况是龙潜地，曾经凤食余。
土深抱节密，林凈着行疏。
谁谓干淳达，清阴只似初。
嘉禾兴圣院
作者：刘植
朝代：宋

禅关自幽阒，竹亦号真如。况是龙潜地，曾经凤食馀。土深抱节密，林净著行疏。谁谓乾淳达，清阴只似初。
失题
作者：刘植
朝代：宋

此是夕郎宅，曾经左纬吟。
数联渔父曲，万顷碧波心。
月上白苹渚，秋生古树阴。
当年濯缨处，清彻到如今。
失题
作者：刘植
朝代：宋

此是夕郎宅，曾经左纬吟。数联渔父曲，万顷碧波心。月上白蘋渚，秋生古树阴。当年濯缨处，清彻到如今。
悼卢次元
作者：刘植
朝代：宋

屈贾幽沉地，单车去不归。湘江清见底，吟魄远何依。行旐冲残雨，新楸掩落晖。谁收遗箧藁，有子未胜衣。
悼卢次元
作者：刘植
朝代：宋

屈贾幽沉地，单车去不归。
湘江清见底，吟魄远何依。
行旐衝残雨，新楸掩落晖。
谁收遗箧藁，有子未胜衣。
文会飞霞观
作者：刘植
朝代：宋

水满平川月满船，船轻撑入藕花边。
移来谢守岩前坐，疑是容成洞裏仙。
茶竈烟遮松际鹤，丝桐声杂树头蝉。
明朝更践弥明约，句拟当年石鼎联。
文会飞霞观
作者：刘植
朝代：宋

水满平川月满船，船轻撑入藕花边。移来谢守岩前坐，疑是容成洞里仙。茶灶烟遮松际鹤，丝桐声杂树头蝉。明朝更践弥明约，句拟当年石鼎联。
梅
作者：刘植
朝代：宋

欲问孤山讯，蹇馿行晓晴。
一枝篱外见，数点雪中明。
太洁难为友，群芳让作兄。
何如伴高隠，岂必尽调羹。
梅
作者：刘植
朝代：宋

欲问孤山讯，蹇驴行晓晴。一枝篱外见，数点雪中明。太洁难为友，群芳让作兄。何如伴高隐，岂必尽调羹。
浔阳江楼
作者：刘植
朝代：宋

楼压浔阳地望雄，四无倚着拄晴空。
九支江汇栏干外，双剑峰明雾霭中。
庾令声名犹昨日，屈平兰芷又熏风。
绸缪牖户知何计，须及长淮枣未红。
浔阳江楼
作者：刘植
朝代：宋

楼压浔阳地望雄，四无倚着拄晴空。
九支江汇栏干外，双剑峰明雾霭中。
庾令声名犹昨日，屈平兰芷又薰风。
绸缪牖户知何计，须及长淮枣未红。
浔阳江楼
作者：刘植
朝代：宋

楼压浔阳地望雄，四无倚著拄晴空。九支江汇栏干外，双剑峰明雾霭中。庾令声名犹昨日，屈平兰芷又薰风。绸缪牖户知何计，须及长淮枣未红。
渔父
作者：刘植
朝代：宋
体裁：五言律诗

生不事农耕，悠然一舸轻。沅湘依旧绿，秦汉几回更。晚脍杂香茝，夜醺歌濯缨。岂同驰骛者，祇欲钓虚名。
琵琶亭下问舟
作者：刘植
朝代：宋

西亭问津处，白傅此曾游。无复锦弦曲，空停估客舟。抛江春浪静，传柝夜烽收。最爱庐峰峭，相随过别州。
琵琶亭下问舟
作者：刘植
朝代：宋

西亭问津处，白傅此曾游。
无復锦絃曲，空停估客舟。
抛江春浪静，传柝夜烽收。
最爱庐峰峭，相随过别州。
看梅呈同游东阁清源
作者：刘植
朝代：宋
体裁：七言律诗

此树何年向此栽，孤根低倚佛楼台。不嫌幽壑逢春晚，独在空庭立雪来。一段精神肪玉润，数松掩映翠屏开。知心藉尔岁寒友，每到花边不忍回。
种玉亭为黄元信赋
作者：刘植
朝代：宋

锄徧苍苔色，梅花近地移。
山深藏美璞，春到长新枝。
草木初分润，冰霜久结知。
百年封殖在，终与鼎鬵期。
种玉亭为黄元信赋
作者：刘植
朝代：宋

锄遍苍苔色，梅花近地移。山深藏美璞，春到长新枝。草木初分润，冰霜久结知。百年封殖在，终与鼎鬵期。
答东阁
作者：刘植
朝代：宋
体裁：七言律诗

盎乏储空谩自豪，掬泉当酒味尤高。卖文近觉马卿倦，脱赠今无范叔袍。松下耕樵相尔汝，人间膏火自煎熬。荆山山里山如壁，壁罅犹堪种碧桃。
赋鲥鱼得真字
作者：刘植
朝代：宋

寒碧湛无尘，前溪得细鳞。
香堪配杞菊，味不数菰莼。
玉露双酘熟，秋风一筯新。
钓缗吾自有，何用觅玄真。
赋鲥鱼得真字
作者：刘植
朝代：宋

寒碧湛无尘，前溪得细鳞。香堪配杞菊，味不数菰莼。玉露双酘熟，秋风一箸新。钓缗吾自有，何用觅玄真。
过彭泽
作者：刘植
朝代：宋

井邑已非旧，柴桑里尚存。
春风三亩宅，落日数家村。
隔树闻鷄犬，编氓半子孙。
颓然孤壠在，寒菊绕松根。
过彭泽
作者：刘植
朝代：宋

井邑已非旧，柴桑里尚存。春风三亩宅，落日数家村。隔树闻鸡犬，编氓半子孙。颓然孤垄在，寒菊绕松根。
送周子馀赴松阳簿
作者：刘植
朝代：宋
体裁：五言律诗

长松虽剧县，主簿却优闲。溪浅清见石，斋空静对山。吏嚚嫌讼省，乡狭觉民艰。独称诗人意，行吟苔竹间。
送周知丞之官桐庐
作者：刘植
朝代：宋

潮满桐江上，秋风洗印时。字民知最近，占位莫嫌卑。纸尾书名大，松边得句迟。定怀东阁老，无复寄来诗。
送周知丞之官桐庐
作者：刘植
朝代：宋

潮满桐江上，秋风洗印时。
字民知最近，占位莫嫌卑。
纸尾书名大，松边得句迟。
定怀东阁老，无復寄来诗。
送西外赵知宗
作者：刘植
朝代：宋

三山蓬阆近，贺白是仙才。去领宗盟事，知从韦素来。几人留北阙，独棹向南台。踏雨江头别，西陵潮已回。
送西外赵知宗
作者：刘植
朝代：宋

三山蓬阆近，贺白是仙才。
去领宗盟事，知从韦素来。
几人留北阙，独棹向南台。
踏雨江头别，西陵潮已迴。
重游仙岩观瀑
作者：刘植
朝代：宋

四山云雾重，况复值梅天。瀑注玉函碧，派从银汉连。飞来三百尺，流润几千年。仙者路安在，翠萝青霭边。
重游仙岩观瀑
作者：刘植
朝代：宋

四山云雾重，况復值梅天。
瀑注玉函碧，派从银汉连。
飞来三百尺，流润几千年。
仙者路安在，翠萝青霭边。
重游法空寺
作者：刘植
朝代：宋

寺在方山顶，山深不厌登。
瀑飞明月峡，桥渡夕阳僧。
万法元皆妄，余生了未能。
纍纍塔边冢，几见谷为陵。
重游法空寺
作者：刘植
朝代：宋

寺在方山顶，山深不厌登。瀑飞明月峡，桥渡夕阳僧。万法元皆妄，馀生了未能。累累塔边冢，几见谷为陵。
静乐赵观文挽词
作者：刘植
朝代：宋

大星殒地寂无光，砚席凝尘閟野堂。一老海滨天下慭，百年江左恨空长。家传遗稿归中秘，帝录元勋纪太常。路远生刍来未得，泪乾门下老刘郎。
静乐赵观文挽词
作者：刘植
朝代：宋

大星殒地寂无光，砚席凝尘閟野堂。
一老海滨天下憗，百年江左恨空长。
家传遗稿归中秘，帝录元勋纪太常。
路远生刍来未得，泪干门下老刘郎。
题王宪使沧浪阁
作者：刘植
朝代：宋

城池浸空碧，鉴影复观心。孺子去何在，此歌传至今。一奁凉月白，万井市声沉。坎止宁劳问，凭栏意独深。
题王宪使沧浪阁
作者：刘植
朝代：宋

城池浸空碧，鉴影復观心。
孺子去何在，此歌传至今。
一奁凉月白，万井市声沉。
坎止宁劳问，凭栏意独深。
题薛氏园
作者：刘植
朝代：宋

屋头深锁屿头云，高下亭台景旋分。荷气晓来迎露看，泉声雨后隔溪闻。疏棂不碍松萝月，高柳时停鸥鹭群。只恐此身闲未得，徵书催发暑如焚。
题薛氏园
作者：刘植
朝代：宋

屋头深锁屿头云，高下亭台景旋分。
荷气晓来迎露看，泉声雨后隔溪闻。
疏櫺不碍松萝月，高柳时停鸥鹭羣。
只恐此身闲未得，征书催发暑如焚。
府舍西轩作
作者：刘概
朝代：宋
体裁：古风

昔年曾作潇湘客，憔悴东秦归未得。西轩忽见好溪山，如何尚有楚乡忆。读书误人四十年，有时醉把阑干拍。
赠新住灵岩长老
作者：刘概
朝代：宋
体裁：七言律诗

岑崟千嶂插青霄，殿阁峥嵘霁霭交。已化灵蛇留径迹，双飞白鹤上云巢。万家香火春迎社，一派泉声夜涤庖。投锡此来当有意，独存秘宇在岩坳。
凤凰台
作者：刘榘
朝代：宋

凤台何亭亭，迥与雨华对。
凭高一登眺，秋事渺无际。
鹭洲赏心前，牛首秦淮外。
万迭云稼横，百缆风樯会。
睠言簿书隙，载酒邀华旆。
翰林诗百篇，生公法三昧。
皮肤虽不似，妙趣总相类。
怀古睇平芜，可但高李辈。
忆昔耿与韩，造膝陈大计。
高光课厥成，一语不相戾。
江淮今清晏，河路尚腥秽。
蛇豕相噬吞，天已厌戎裔。
箕敛民弗堪，恶稔将自毙。
愤激闻鸡舞，慷慨中流誓。
尺棰仗皇灵，喋血笞其背。
燕然彼有石，深刻诏来世。
兵强在食足，万竈余廪廥。
叶奏酇侯功，接武文石陛。
定林寺
作者：刘榘
朝代：宋

联镳小憇定林庵，祗欠携壶太子岩。
禅律兵机非二致，山僧笑我饱曾参。
羊角由
作者：刘榘
朝代：宋

羊角仙人在何许，江南杳霭苍烟暮。
空余拳石在人间，至今指作神仙处。
当年馆宇幻玲珑，只今阻绝那能逢。
市上无非神仙辈，人心自隔蓬莱宫。
我来访古思绵邈，月满谯楼夜吹角。
神仙咫尺不可知，帝乡汗漫何可期。
尘土黄
作者：刘次庄
朝代：宋

翠眉连娟舞袖长，春风自对理容妆。
染丝绣作双鸳鸯，欲飞不飞在罗裳。
耳中明月珠，肘后锦香囊。
凭高欲有寄，所寄在远方。
追风还君立路傍，岂不有地能相当，请着一鞭尘土黄。
尘土黄
作者：刘次庄
朝代：宋

翠眉连娟舞袖长，春风自对理容妆。染丝绣作双鸳鸯，欲飞不飞在罗裳。耳中明月珠，肘后锦香囊。凭高欲有寄，所寄在远方。追风还君立路傍，岂不有地能相当，请著一鞭尘土黄。
尘土黄·笺
作者：刘次庄
朝代：宋

春台女儿似红玉，曾奉当筵柘枝曲。
舞成早自得痴名，更傍春风情不足。
客携黄金欲有赠，多在邻家赌双陆。
近从新官作颜面，祇得低心随所欲。
自知久去非所安，夜半东门车特碌。
秀阙芙蓉潭畔起，每向波间得双鲤。
水流却上大应难，惟有孤怀似潭水。
一骑翩翩锦臂鞲，红罗百丈作缠头。
为言闻得琵琶怨，当门下马欲登楼。
莫登楼，君马骇。
无限朱帘熏好香，城北城南无一瞬。
尘土黄·笺
作者：刘次庄
朝代：宋

春台女儿似红玉，曾奉当筵柘枝曲。舞成早自得痴名，更傍春风情不足。客携黄金欲有赠，多在邻家赌双陆。近从新官作颜面，祇得低心随所欲。自知久去非所安，夜半东门车特碌。秀阙芙蓉潭畔起，每向波间得双鲤。水流却上大应难，惟有孤怀似潭水。一骑翩翩锦臂鞲，红罗百丈作缠头。为言闻得琵琶怨，当门下马欲登楼。莫登楼，君马骇。无限朱帘薰好香，城北城南无一瞬。
尘土黄·译
作者：刘次庄
朝代：宋

妾本倡家子，笄鬟擅容止。名隶倡籍中，生倡即倡死。物势本从权，情恩亦遂迁。一朝官长怒，独抱锦衾眠。日暮倚高楼，青丝系白马。岂不谢慇勤，汪汪泪盈把。万感自有因，无容遽相亲。请君促金勒，妾愿看飞尘。
尘土黄·译
作者：刘次庄
朝代：宋

妾本倡家子，笄鬟擅容止。
名隶倡籍中，生倡即倡死。
物势本从权，情恩亦遂迁。
一朝官长怒，独抱锦衾眠。
日暮倚高楼，青丝繫白马。
岂不谢慇懃，汪汪泪盈把。
万感自有因，无容遽相亲。
请君促金勒，妾愿看飞尘。
敷浅原见桃花
作者：刘次庄
朝代：宋
体裁：七言绝句

桃花雨过碎红飞，半逐溪流半染泥。何处飞来双燕子，一时衔在画梁西。
江神词
作者：刘次庄
朝代：宋
体裁：古风

髻插幽兰花，手把菖蒲叶。渔郎偷语人，云是江神妾。江神昨日鼓云涛，开帆拍天上千艘。吴洲女儿弄春水，浪湿船头红绵袍。
王昭君
作者：刘次庄
朝代：宋

敛袂出明光，琵琶道路长。
初闻胡骑语，未解汉宫妆。
薄命随尘土，元功属庙堂。
蛾眉如有用，惭媿羽林郎。
王昭君
作者：刘次庄
朝代：宋

敛袂出明光，琵琶道路长。初闻胡骑语，未解汉宫妆。薄命随尘土，元功属庙堂。蛾眉如有用，惭愧羽林郎。
凤凰台
作者：刘次春
朝代：宋
体裁：七言绝句

高台寥寞晚云深，故国山河万里心。若使当年真凤见，不教春燕亦巢林。
送刘旬甫
作者：刘正之
朝代：宋

雨雪成岁暮，之子远徂征。
酌酒起相送，慨我别离情。
池阳实大藩，佐车屈时英。
子行一请觐，上计趋吴京。
良玉怀贞操，芳兰含远馨。
临歧一珍重，即此万里程。
送别赵紫芝
作者：刘正之
朝代：宋

夫君落落大雅姿，声名早与贺白驰。
锦囊千首不疗饥，非诗穷人穷乃时。
忆昔闻君未识面，独传句法夸清健。
朅来白下一相逢，倾盖论心曾几见。
划然起柁春江流，我亦江头寻去舟。
人生相聚会有别，江水江花无尽愁。
万事不如归去好，石田茅屋生春草。
如君自是玉堂仙，轻车缓辔长安道。
春日迟迟柳依依，攀柔条兮送君归。
送别赵紫芝
作者：刘正之
朝代：宋

夫君落落大雅姿，声名早与贺白驰。锦囊千首不疗饥，非诗穷人穷乃时。忆昔闻君未识面，独传句法誇清健。朅来白下一相逢，倾盖论心曾几见。划然起柁春江流，我亦江头寻去舟。人生相聚会有别，江水江花无尽愁。万事不如归去好，石田茅屋生春草。如君自是玉堂仙，轻车缓辔长安道。春日迟迟柳依依，攀柔条兮送君归。
句
作者：刘正夫
朝代：宋

紫宸朝罢衮衣闲。
宣妙院上方
作者：刘正夫
朝代：宋

水定浮春岫，鸦盘落远林。上方钟送夕，隐几兴何深。
五月二十七日游诸洞
作者：刘氏
朝代：宋

来南百虑拙，所得惟幽寻。
矧余玉雪友，共此丘壑心。
江亭俯虚旷，穴室穷邃深。
是时薄雨收，白霭笼青岑。
弃筇追野步，却扇开风襟。
炎方岂必好，差远鞞鼓音。
且愿海道清，莫问神州沉。
徘徊惜景短，留滞畏老侵。
昨游感莺咔，今至闻蝉吟。
常恐官事絷，佳日妨登临。
避如逃学儿，汲汲贪寸阴。
何因释胶扰，把臂借入林。
沁园春
作者：刘氏
朝代：宋
体裁：词

我生不辰，逢此百罹，况乎乱离。奈恶因缘到，不夫不主，被擒捉去。为妾为妻。父母公姑，弟兄姊妹，流落不知东与西。心中事，把家书写下，分付伊谁。越人北向燕支。回首望、雁峰天一涯。奈翠鬟云软，笠儿怎带，柳腰春细，马性难骑。缺月疏桐，淡烟衰草，对此如何不泪垂。君知否，我生于何处，死亦魂归。
沁园春
作者：刘氏
朝代：宋
体裁：词

我生不辰，逢此百罹，况乎乱离。
奈恶因缘到，不夫不主，被擒捉去。
为妾为妻。
父母公姑，弟兄姐妹，流落不知东与西。
心中事，把家书写下，分付伊谁。
越人北向燕支。
回首望、雁峰天一涯。
奈翠鬟云软，笠儿怎带，柳腰春细，马性难骑。
缺月疏桐，淡烟衰草，对此如何不泪垂。
君知否，我生於何处，死亦魂归。
沁园春
作者：刘氏
朝代：宋

我生不辰，逢此百罹，况乎乱离。奈恶因缘到，不夫不主，被擒捉去，为妾为妻。父母公姑，弟兄姊妹，流落不知东与西。心中事，把家书写下，分付伊谁。
越人北向燕支。回首望、雁峰天一涯。奈翠鬟云软，笠儿怎带，柳腰春细，马性难骑。缺月疏桐，淡烟衰草，对此如何不泪垂。君知否，我生於何处，死亦魂归。
沁园春·我生不辰
作者：刘氏
朝代：宋

我生不辰，逢此百罹，况乎乱离。奈恶因缘到，不夫不主，被擒捉去。为妾为妻。父母公姑，弟兄姐妹，流落不知东与西。心中事，把家书写下，分付伊谁。越人北向燕支。回首望、雁峰天一涯。奈翠鬟云软，笠儿怎带，柳腰春细，马性难骑。缺月疏桐，淡烟衰草，对此如何不泪垂。君知否，我生于何处，死亦魂归。
诗二首·其一
作者：刘氏
朝代：宋

拔地高厓如铁色，拂天老树作寒声。
他年记宿楁台夜，便是南归第一程。
诗二首·其二
作者：刘氏
朝代：宋

囊无金絫贫如故，镜有丝生老奈何。
一事尚堪夸北客，来时诗少去时多。
重游西湖
作者：刘氏
朝代：宋
体裁：七言绝句

西湖湖上山如画，二十年前曾客来。飞絮蒲城归未得，江南老却贺方回。
题莒口铺诗
作者：刘氏
朝代：宋
体裁：五言律诗

终朝行半驿，时有数家居。店少闻滩壮，程遥见堠疏。山歌农设醴，野饭仆烹蔬。禽鸟先栖宿，劳生恨不如。
致爽轩
作者：刘永叔
朝代：宋
体裁：七言绝句

近山已作岩壑想，道边名园堪税鞅。谁家屋上无青山，惟有心清见山爽。
句
作者：刘永年
朝代：宋

一柱会擎天。
凤凰台
作者：刘汝春
朝代：宋

高台寂寞晚云深，故国山河万里心。
若使当年真凤见，不教春燕亦巢林。
与客九日游龙山以尘世难逢开口笑分韵得口字
作者：刘汝进
朝代：宋

纵步龙山颠，放舟龙荡口。
羣然雁鹜行，杂之牛马走。
我拙不能诗，我病不能酒。
试问赏花人，还有菊花否。
与客九日游龙山以尘世难逢开口笑分韵得口字
作者：刘汝进
朝代：宋

纵步龙山颠，放舟龙荡口。群然雁鹜行，杂之牛马走。我拙不能诗，我病不能酒。试问赏花人，还有菊花否。
与客九日游龙山以尘世难逢开口笑分韵得口字
作者：刘汝进
朝代：宋

踪步龙山颠，放舟龙荡口。
群然雁鹜行，杂之牛马走。
我拙不能诗，我病不能酒。
试问赏花人，还有菊花否。
春日田园杂兴
作者：刘汝钧
朝代：宋
体裁：七言律诗

年来梦断百花场，安分农桑万虑降。为喜麦青行暖径，因看蚕出倚晴窗。草坪閒见乌犍点，畬水飞来白鹭双。满饮茅柴拚烂醉，踏歌社下自成腔。
句
作者：刘沆
朝代：宋
体裁：句

三月内方有，百花中更无。
小孤山
作者：刘沆
朝代：宋

擎天有八柱，一柱此焉存。
石耸千寻势，波留四面痕。
江湖中作镇，风浪裏盘根。
平地安然者，饶他五岳尊。
小孤山
作者：刘沆
朝代：宋
体裁：五言律诗

擎天有八柱，一柱此焉存。石耸千寻势，波留四面痕。江湖中作镇，风浪里盘根。平地安然者，饶他五岳尊。
甘州
作者：刘沆
朝代：宋

万一云爱累累、万颗贯骊珠，特地写幽芳。想黄昏云淡，夜深人静，清影横窗。冷澹一枝两叶，笔下老秋光。参透圆明相，日观开荒。最是柔髭修梗，映风姿雾质，雅趣悠长。更淋漓草圣，把玩墨犹香。珍重好、卷藏归去，枕屏间、偏称道人床。江南路，后回重见，同话凄凉。
甘州/八声甘州·余客燕山，心传曾君携日观葡萄见示，辄倚玉田甘州韵，形容墨妙之万一云
作者：刘沆
朝代：宋
体裁：词

爱累累、万颗贯骊珠，特地写幽芳。想黄昏云淡，夜深人静，清影横窗。冷淡一枝两叶，笔下老秋光。参透圆明相，日观开荒。最是柔髭脩梗，映风姿雾质，雅趣悠长。更淋漓草圣，披玩墨犹香。好珍重、卷藏归去，枕屏间、偏称道人床。江南路，后回重见、同话凄凉。
甘州·八声甘州·爱累累、万颗贯骊珠
作者：刘沆
朝代：宋
体裁：词

爱累累、万颗贯骊珠，特地写幽芳。想黄昏云淡，夜深人静，清影横窗。冷澹一枝两叶，笔下老秋光。参透圆明相，日观开荒。最是柔髭修梗，映风姿雾质，雅趣悠长。更淋漓草圣，把玩墨犹香。珍重好、卷藏归去，枕屏间、偏称道人床。江南路，后回重见、同话凄凉。
甘州八声甘州
作者：刘沆
朝代：宋

爱累累、万颗贯骊珠，特地写幽芳。想黄昏云淡，夜深人静，清影横窗。冷澹一枝两叶，笔下老秋光。参透圆明相，日观开荒。最是柔髭修梗，映风姿雾质，雅趣悠长。更淋漓草圣，把玩墨犹香。珍重好、卷藏归去，枕屏间、偏称道人床。江南路，后回重见，同话凄凉。
聪明泉
作者：刘沆
朝代：宋
体裁：七言绝句

义山山下有灵泉，泉号聪明自古传。四百年中三出相，不才何幸继前贤。
述怀
作者：刘沆
朝代：宋
体裁：七言律诗

虎生三日便窥牛，猎犬宁能掉尾求。若不去登黄阁贵，便须来伴赤松游。奴颜婢舌诚堪耻，羊狠狼贪自合羞。三尺太阿星斗焕，何时去取魏齐头。
述怀
作者：刘沆
朝代：宋

虎生三日便窥牛，猎犬宁能掉尾求。
若不去登黄阁贵，便须来伴赤松游。
奴颜婢舌诚堪耻，羊狠狼贪自合羞。
现尺太阿星斗焕，何时去取魏齐头。
送乡人尹鑑登第归
作者：刘沆
朝代：宋
体裁：七言律诗

少年相款老相逢，乡举虽同遇不同。我已位尘三事后，君方名列五科中。荣登莫计名高下，宦达须由善始终。若到乡关人见问，为言归思满秋风。
大阳成汤殿内芝草诗
作者：刘泳
朝代：宋
体裁：七言律诗

新构汤祠映碧成，梁间瑞草表虔诚。也同□□寒光润，气禀元精素质清。神爵五茎难比□，建□三本未为荣。烝民共喜嘉祥异，和气时臻□□平。
三岩游
作者：刘泾
朝代：宋
体裁：五言律诗

混成初造物，幽绝故离群。入户清容月，分栖淡借云。木阴阑暑气，泉滴厌秋闻。欲索秦人记，消磨篆不文。
仙都山
作者：刘泾
朝代：宋
体裁：七言绝句

石城云屋抱浮丘，正是真人旧括州。会掷仙图争少胜，不知身到洞天游。
元章好古过人书画惊世起余作歌
作者：刘泾
朝代：宋

天下爱奇人没量，奇不谀人奇解相。
奇人奇物方合璧，乞与世间人物样。
六朝唐盛始兼得，访古知名已萧爽。
人亡物丧付衰梦，注想后来逢好尚。
元章心自鉴秋月，一路仍行九霄上。
家时菜色无斗粟，书画奇奇世人望。
譬如大海沈百宝，尔辈乘风得之浪。
二王褚陆已天作，老顾如来更天匠。
其余缇袭凡几重，但见光明烂垂象。
珍犀瑞锦扶兰茝，龙跃鸾惊诃魍魉。
金仙讵敢触以手，雪子玉人聊置掌。
余家僻素最沈着，退舍还师觉难傍。
世人往往力能干，未免目虾终惚恍。
缄机僞谬各臣妾，未睹堂堂笔中王。
袖间涩缩气如线，浄几明窗谩瞻仰。
从来所有万钱价，不即臭帤当火葬。
倾心妙绝岂求胜，妄意临摹须杀谤。
端居自号书一品，好事如封绘三藏。
诸郎青出即护持，未肯充饥谬为驵。
余衰二物拟高阁，子可专之世无两。
书来诗往但悠悠，尘土欺人正惆怅。
元章好古过人书画惊世起余作歌
作者：刘泾
朝代：宋

天下爱奇人没量，奇不谀人奇解相。奇人奇物方合璧，乞与世间人物样。六朝唐盛始兼得，访古知名已萧爽。人亡物丧付衰梦，注想后来逢好尚。元章心自鉴秋月，一路仍行九霄上。家时菜色无斗粟，书画奇奇世人望。譬如大海沈百宝，尔辈乘风得之浪。二王褚陆已天作，老顾如来更天匠。其馀缇袭凡几重，但见光明烂垂象。珍犀瑞锦扶兰茝，龙跃鸾惊诃魍魉。金仙讵敢触以手，雪子玉人聊置掌。余家僻素最沈著，退舍还师觉难傍。世人往往力能干，未免目虾终惚恍。缄机伪谬各臣妾，未睹堂堂笔中王。袖间涩缩气如线，净几明窗谩瞻仰。从来所有万钱价，不即臭帤当火葬。倾心妙绝岂求胜，妄意临摹须杀谤。端居自号书一品，好事如封绘三藏。诸郎青出即护持，未肯充饥谬为驵。余衰二物拟高阁，子可专之世无两。书来诗往但悠悠，尘土欺人正惆怅。
句
作者：刘泾
朝代：宋

初起褪红唇启绛，半沾斜绿眼横波。晓来风入万花动，零落满头飞下时。
句·其一
作者：刘泾
朝代：宋

初起褪红唇启绛，半沾斜绿眼横波。
句·其二
作者：刘泾
朝代：宋

晓来风入万花动，零落满头飞下时。
和米元章龙真行
作者：刘泾
朝代：宋

秦火荡焚天地赤，孔堂坏后无余壁。
不知科斗六书文，化作龙蛇二王迹。
集贤他日作仙久，官姓篆章存历历。
自怜黄眼未亲逢，一段因依徒夺魄。
元章挥洒早惊动，秘箧墨皇曾敬识。
孤标未要后生知，劣许下官论莫逆。
好奇举世不多得，神物尤来终变易。
神锋双合会有时，真玺一飞无处觅。
颇闻秘箧作讹语，别有扰龙招异客。
不如干没归去来，胜在箇家遭水厄。
和米元章龙真行
作者：刘泾
朝代：宋

秦火荡焚天地赤，孔堂坏后无馀壁。不知科斗六书文，化作龙蛇二王迹。集贤他日作仙久，官姓篆章存历历。自怜黄眼未亲逢，一段因依徒夺魄。元章挥洒早惊动，秘箧墨皇曾敬识。孤标未要后生知，劣许下官论莫逆。好奇举世不多得，神物尤来终变易。神锋双合会有时，真玺一飞无处觅。颇闻秘箧作讹语，别有扰龙招异客。不如乾没归去来，胜在个家遭水厄。
夏初临·夏景
作者：刘泾
朝代：宋
体裁：词

泛水新荷，舞风轻燕，园林夏日初长。庭树阴浓，雏莺学弄新簧。小桥飞入横塘。跨青蘋、绿藻幽香。朱阑斜倚，霜纨未摇，衣袂先凉。歌欢稀遇，怨别多同，路遥水远，烟淡梅黄。轻衫短帽，相携洞府流觞。况有红妆。醉归来、宝蜡成行。拂牙床。纱厨半开，月在回廊。
夏初临·泛水新荷
作者：刘泾
朝代：宋
体裁：词

泛水新荷，舞风轻燕，园林夏日初长。
庭树阴浓，雏莺学弄新簧。
小桥飞如横塘。
跨青苹、绿藻幽香。
朱阑斜倚，霜纨未摇，衣袂先凉。
歌欢稀遇，怨别多同，路遥水远，烟淡梅黄。
轻衫短帽，相携洞府流觞。
况有红妆。
醉归来、宝蜡成行。
拂牙床。
纱厨半开，月在回廊。
夏初临（夏景）
作者：刘泾
朝代：宋

泛水新荷，舞风轻燕，园林夏日初长。庭树阴浓，雏莺学弄新簧。小桥飞入横塘。跨青苹、绿藻幽香。朱阑斜倚，霜纨未摇，衣袂先凉。歌欢稀遇，怨别多同，路遥水远，烟淡梅黄。轻衫短帽，相携洞府流觞。况有红妆。醉归来、宝蜡成行。拂牙床。纱厨半开，月在回廊。
天王寺
作者：刘泾
朝代：宋

金碧为家定化城，书床南偃略相迎。人间蝶梦正深黑，天上木鱼初发明。半里好风招隐士，一枝枯竹助闲行。已惭怀绂无高致，可更标门著姓名。
天王寺
作者：刘泾
朝代：宋

金碧为家定化城，书床南偃略相迎。
人间蝶梦正深黑，天上木鱼初发明。
半里好风招隠士，一枝枯竹助闲行。
已惭怀绂无高致，可更标门着姓名。
混元峰
作者：刘泾
朝代：宋

青泥切石剑无迹，丹水含英鼎飞出。
仙风绝尘鷄犬喧，杉松老大如人立。
混元峰
作者：刘泾
朝代：宋

青泥切石剑无迹，丹水含英鼎飞出。仙风绝尘鸡犬喧，杉松老大如人立。
溪雨亭
作者：刘泾
朝代：宋

尘土孤城空自忙，不知精舍早秋凉。林间曲折磬三里，天上金光月满堂。净饭打鱼刳老木，寒灰添火爇明香。鹁鸠山脚溪声好，流入人间雨意长。
溪雨亭
作者：刘泾
朝代：宋

尘土孤城空自忙，不知精舍早秋凉。
林间曲折磬三里，天上金光月满堂。
浄饭打鱼刳老木，寒灰添火爇明香。
鹁鸠山脚溪声好，流入人间雨意长。
瀑布泉
作者：刘泾
朝代：宋
体裁：古风

瀑布宜终宵，幽鸟时一吟。浩然太虚际，始识本来心。情闲日自长，步远意亦深。更携九节杖，插遍萧萧林。
留题钓台
作者：刘泾
朝代：宋
体裁：七言绝句

水绿山青人可知，不知生气得之谁。钓竿已属严公手，直到元英解道诗。
登麻姑山
作者：刘泾
朝代：宋

溪行爱宛转，石坐怜皴苍。白云起目前，如鹤两翼张。蜕我衣上尘，驾之以翱翔。欲揽恍不接，身在意飘扬。石鼓埋入地，荆璧飞上天。呜呼鲁公碑，风雨三百年。爱字不爱石，磨灭安得传。不敢手触之，谓是甘棠篇。
登麻姑山·其一
作者：刘泾
朝代：宋
体裁：古风

溪行爱宛转，石坐怜皴苍。白云起目前，如鹤两翼张。蜕我衣上尘，驾之以翱翔。欲揽恍不接，身在意飘扬。
登麻姑山·其二
作者：刘泾
朝代：宋
体裁：古风

石鼓埋入地，荆璧飞上天。呜呼鲁公碑，风雨三百年。爱字不爱石，磨灭安得传。不敢手触之，谓是甘棠篇。
石洞门
作者：刘泾
朝代：宋

密竹流泉不居热，洞门深沉风雨歇。洗出清明快活天，醉弄江南谢家月。未逢仙手破天荒，我得披云第一章。它日爱奇思谢客，却须因事忆刘郎。
石洞门·其一
作者：刘泾
朝代：宋
体裁：七言绝句

密竹流泉不居热，洞门深沉风雨歇。洗出清明快活天，醉弄江南谢家月。
石洞门·其二
作者：刘泾
朝代：宋
体裁：七言绝句

未逢仙手破天荒，我得披云第一章。它日爱奇思谢客，却须因事忆刘郎。
葛仙坛
作者：刘泾
朝代：宋

天风吹馀晦，万木晴扶疏。寒云淡山色，水墨涨秋图。驾言寥廓中，一径渺盘纡。却首谢尘世，培塿而潢污。谢公好登山，折屐第三谷。麻姑乃不到，颇负登山足。寒杉鸣古珰，涧道泻淙玉。筇竹白接䍦，吾将追往躅。空山万幽木，弹以终日风。无弦自秋曲，奏满天地中。爱之以心灵，听之以耳聪。道人抱琴来，此意不可通。
葛仙坛·其一
作者：刘泾
朝代：宋

天风吹余晦，万木晴扶疏。
寒云淡山色，水墨涨秋图。
驾言寥廓中，一径渺盘纡。
却首谢尘世，培塿而潢污。
葛仙坛·其一
作者：刘泾
朝代：宋

天风吹馀晦，万木晴扶疏。寒云淡山色，水墨涨秋图。驾言寥廓中，一径渺盘纡。却首谢尘世，培塿而潢污。
葛仙坛·其三
作者：刘泾
朝代：宋
体裁：古风

空山万幽木，弹以终日风。无弦自秋曲，奏满天地中。爱之以心灵，听之以耳聪。道人抱琴来，此意不可通。
葛仙坛·其二
作者：刘泾
朝代：宋
体裁：古风

谢公好登山，折屐第三谷。麻姑乃不到，颇负登山足。寒杉鸣古珰，涧道泻淙玉。筇竹白接䍦，吾将追往躅。
青城山
作者：刘泾
朝代：宋
体裁：五言绝句

拔地山争秀，藏天谷受虚。云开西蜀后，木老避秦初。
题笼空岩
作者：刘泾
朝代：宋

苍崖如堂水如布，桥危如绳石如锯。不有樵夫踏破云，世间可复知深处。
题笼空岩
作者：刘泾
朝代：宋

苍崖如堂水如布，桥危如绳石如锯。
不有樵夫踏破云，世间可復知深处。
题韩溪
作者：刘泾
朝代：宋
体裁：七言绝句

豪杰相从意气中，怜才倾倒独萧公。后来可是无奇客，东阁投名尚不通。
句·其一
作者：刘洞
朝代：宋
体裁：句

千里长江皆渡马，十年养士得何人。
句·其三
作者：刘洞
朝代：宋
体裁：句

百骸同草木，万象入心灵。
句·其二
作者：刘洞
朝代：宋
体裁：句

翻忆潘郎章奏内，阴阴日暮好沾巾。
观鹅山飞瀑
作者：刘洪道
朝代：宋
体裁：五言绝句

探奇不畏险，拨雾上高岑。放眼观飞瀑，枕流听素琴。
题梅花庄
作者：刘济
朝代：宋
体裁：七言绝句

庄后庄前千万枝，元方题扁季方诗。何当把酒对花树，坐到参横月落时。
东鹜山石洞
作者：刘浚
朝代：宋
体裁：七言绝句

满山云雨蛟龙走，万壑风烟虎豹通。岩窦石泉流出冷，草庵禅影坐来空。
句
作者：刘浚
朝代：宋

不用茱萸子细看，管取明年各强健。
期夜月
作者：刘浚
朝代：宋
体裁：词

金钩花绶系双月。腰肢软低折。揎皓腕，萦绣结。轻盈宛转，妙若凤鸾飞越。无别。香檀急扣转清切。翻纤手飘瞥。催画鼓，追脆管，锵洋雅奏，尚与众音为节。当时妙选舞袖，慧性雅质，名为殊绝。满座倾心注目，不甚窥回雪。纤怯。逡巡一曲霓裳彻。汗透鲛绡肌润，教人傅香粉，媚容秀发。宛降蕊珠宫阙。
期夜月
作者：刘浚
朝代：宋

金钩花绶系双月。腰肢软低折。揎皓腕，萦绣结。轻盈宛转，妙若凤鸾飞越。无别。香檀急扣转清切。翻纤手飘瞥。催画鼓，追脆管，锵洋雅奏，尚与众音为节。当时妙选舞袖，慧性雅资，名为殊绝。满座倾心注目，不甚窥回雪。纤怯。逡巡一曲霓裳彻。汗透鲛绡肌润，教人传香粉，媚容秀发。宛降蕊珠宫阙。
期夜月·金钩花绶系双月
作者：刘浚
朝代：宋
体裁：词

金钩花绶系双月。
腰肢软低折。
揎皓腕，萦绣结。
轻盈宛转，妙若凤鸾飞越。
无别。
香檀急扣转清切。
翻纤手飘瞥。
催画鼓，追脃管，锵洋雅奏，尚与众音为节。
当时妙选舞袖，慧性雅资，名为殊绝。
满座倾心注目，不甚窥回雪。
纤怯。
逡巡一曲霓裳彻。
汗透鲛绡肌润，教人传香粉，媚容秀发。
宛降蕊珠宫阙。
题阮希圣东湖
作者：刘浚
朝代：宋

四面溪山列画屏，一堂新创有馀清。湖光隔断红尘路，疑在金鳌顶上行。轮啼白日竞匆匆，谁向闲中静养蒙。珍重先生高卧处，一窗黄卷是家风。两堤杨柳先春绿，十里芙蓉入夏香。自得湖山供啸傲，会稽何独羡知章。
题阮希圣东湖·其一
作者：刘浚
朝代：宋

四面溪山列画屏，一堂新创有余清。
湖光隔断红尘路，疑在金鳌顶上行。
题阮希圣东湖·其一
作者：刘浚
朝代：宋

四面溪山列画屏，一堂新创有馀清。湖光隔断红尘路，疑在金鳌顶上行。
题阮希圣东湖·其三
作者：刘浚
朝代：宋
体裁：七言绝句

两堤杨柳先春绿，十里芙蓉入夏香。自得湖山供啸傲，会稽何独羡知章。
题阮希圣东湖·其二
作者：刘浚
朝代：宋

轮啼白日竞匆匆，谁向闲中静养蒙。珍重先生高卧处，一窗黄卷是家风。
题阮希圣东湖·其二
作者：刘浚
朝代：宋

轮啼白日竞匆匆，谁向闲中静养蒙。
珍重先生高卧处，一窻黄卷是家风。
满江红·寿陈侍郎十一月十五
作者：刘浩
朝代：宋

岳渎储精，冰壶里、精神可掬。三万卷、龙蛇落纸，琅玕撑腹。便合弹冠登要路，如何袖手缄空谷。又谁知、天独授先生，长生箓。鹤易怨，龟多缩。竹太瘦，梅偏独。算人间何物，可传心曲。但愿君如天上月，年年此夜团如玉。更有人、千里共蝉娟，偷香祝。
满江红·岳渎储精
作者：刘浩
朝代：宋
体裁：词

岳渎储精，冰壶里、精神可掬。
三万卷、龙蛇落纸，琅玕撑腹。
便合弹冠登要路。
如何袖手缄空谷。
又谁知、天独授先生，长生箓。
鹤易怨，龟多缩。
竹太瘦，梅偏独。
算人间何物，可传心曲。
但愿君如天上月，年年此夜团如玉。
更有人、千里共蝉娟，偷香祝。
满江红（寿陈侍郎·十一月十五）
作者：刘浩
朝代：宋

岳渎储精，冰壶里、精神可掬。三万卷、龙蛇落纸，琅杆撑腹。便合弹冠登要路，如何袖手缄空谷。又谁知、天独授先生，长生。鹤易怨，龟多缩。竹太瘦，梅偏独。算人间何物，可传心曲。但愿君如天上月，年年此夜团如玉。更有人、千里共婵娟，偷香祝时出爱姬。
五峰岩
作者：刘涛
朝代：宋
体裁：七言绝句

五峰岩在白云间，岩下千山与万山。莫向公卿容易道，恐伊来此一生闲。
处士林知墓
作者：刘涛
朝代：宋

处士坟三尺，吴山松万株。
空余着书业，不见炼丹炉。
道古言难合，年高势最孤。
盛朝礼乐备，无处用真儒。
处士林知墓
作者：刘涛
朝代：宋

处士坟三尺，吴山松万株。空馀著书业，不见炼丹炉。道古言难合，年高势最孤。盛朝礼乐备，无处用真儒。
延福寺
作者：刘涛
朝代：宋
体裁：七言绝句

唐时贤士今何在，晋代青松独此存。往事悠悠何处问，金鸡山色又黄昏。
思古堂
作者：刘涛
朝代：宋
体裁：七言绝句

今人思古不如古，后代思今亦似今。古往今来祇如此，溪山伤尽几人心。
兴庆池禊宴
作者：刘涣
朝代：宋
体裁：七言律诗

清明佳节属良辰，行乐东郊宴席宾。风柳不胜春气力，露花无奈晓精神。管丝远近青堤上，楼阁高低渌水滨。多少舣舟何所用，府公便是济川人。
初及第归题净慈寺壁二绝
作者：刘涣
朝代：宋

彤扉新授紫皇宣，品作蓬壶二等仙。今日访师无限意，应怜憔悴胜当年。梵刹仙都显焕存，心心惟绍法王孙。俗流不信空空理，将谓长生别有门。
初及第归题净慈寺壁二绝·其一
作者：刘涣
朝代：宋

彤扉新授紫皇宣，品作蓬壶二等仙。今日访师无限意，应怜憔悴胜当年。
初及第归题净慈寺壁二绝·其二
作者：刘涣
朝代：宋

梵刹仙都显焕存，心心惟绍法王孙。俗流不信空空理，将谓长生别有门。
初及第归题凈慈寺壁二绝·其一
作者：刘涣
朝代：宋

彤扉新授紫皇宣，品作蓬壶二等僊。
今日访师无限意，应怜憔悴胜当年。
初及第归题凈慈寺壁二绝·其二
作者：刘涣
朝代：宋

梵剎仙都显焕存，心心惟绍法王孙。
俗流不信空空理，将谓长生别有门。
句
作者：刘涣
朝代：宋

东台乃主人，吾身同过客。
自颍上归再题寺壁二绝
作者：刘涣
朝代：宋

颠倒儒冠二十春，归来重喜访僧邻。千奔万竞无穷竭，老竹枯松特地新。被布羹藜三十春，苦空存性已通真。我来试问孤高士，翻愧区区名利身。
自颍上归再题寺壁二绝·其一
作者：刘涣
朝代：宋
体裁：七言绝句

颠倒儒冠二十春，归来重喜访僧邻。千奔万竞无穷竭，老竹枯松特地新。
自颍上归再题寺壁二绝·其二
作者：刘涣
朝代：宋

被布羹藜三十春，苦空存性已通真。
我来试问孤高士，翻媿区区名利身。
自颍上归再题寺壁二绝·其二
作者：刘涣
朝代：宋

被布羹藜三十春，苦空存性已通真。我来试问孤高士，翻愧区区名利身。
西江月·贺人女晬
作者：刘涧谷
朝代：宋
体裁：词

淑质生当良月，晬辰喜遇今朝。掌心托个儒人苗。早晚夫人争叫。阿母神仙苗裔，阿爷宰相丰标。阿兄气宇更飘飘。阿弟看看速肖。
题虎丘次蒲章二公韵
作者：刘淑
朝代：宋
体裁：七言律诗

衮席频虚未赐环，游心暂寄水云间。霓旌初下姑苏苑，蜡屐先寻虎踞山。高兴不辞溪路险，幽情更羡野僧闲。留连景物慵回首，画舫寒侵暮角还。
句
作者：刘清之
朝代：宋

愁非为宋玉，亦不因莫愁。
和朱晦庵
作者：刘清之
朝代：宋

谁云两州牧，择笏望辕门。渠亦髭须好，公今德义尊。
和朱晦庵
作者：刘清之
朝代：宋

谁云两州牧，择笏望辕门。
渠亦髭鬚好，公今德义尊。
洞庭湖
作者：刘清之
朝代：宋
体裁：七言律诗

天孙岁晚会湘灵，倒泻银河合洞庭。上下天光唯一白，中间山色不多青。荆潭万里收尘滓，宇宙连宵失晦明。莫道人间少仙境，诗魂酒魄一时醒。
洞霄宫
作者：刘清之
朝代：宋
体裁：古风

青山锁断红尘路，石柱干霄藏洞府。老蛟据窟不可窥，千古流泉替渠舞。真墟容我辄跻攀，心旷方知白日閒。飞仙一去忽已远，坐对松梢云往还。
游洪阳洞
作者：刘清之
朝代：宋

朝来拔脚尘埃底，共访人间小有天。唤醒几年朱墨梦，胸中丘壑故依然。稚川仙去忆浮丘，携客岩前问旧游。怀古临风一杯酒，荻花枫叶不胜秋。
游洪阳洞·其一
作者：刘清之
朝代：宋
体裁：七言绝句

朝来拔脚尘埃底，共访人间小有天。唤醒几年朱墨梦，胸中丘壑故依然。
游洪阳洞·其二
作者：刘清之
朝代：宋
体裁：七言绝句

稚川仙去忆浮丘，携客岩前问旧游。怀古临风一杯酒，荻花枫叶不胜秋。
青玉案·江南十月春风早
作者：刘清之
朝代：宋
体裁：词

江南十月春风早。见枝上、梅英小。爱日初升清雾晓。绣筵中启，星图高挂，膝下斑衣绕。今年献寿多欢笑。弄玉新将二雏好。此曲尊前何所祷。十分康乐，十分强健，一树庄椿老。
青玉案（子寿父）
作者：刘清之
朝代：宋

江南十月春风早。见枝上、梅英小。爱日初升清雾晓。绣筵中启，星图高挂，膝下斑衣烧。
今年献寿多欢笑。弄玉新将二雏好。此曲尊前何所祷。十分康乐，十分强健，一树壮棒老。
鹧鸪天·柳色青青罩翠烟
作者：刘清之
朝代：宋
体裁：词

柳色青青罩翠烟。花光灼灼映临川。欲知窈窕呈祥日，恰近清明淑景天。浮瑞霭，庆真仙。不须男女祝椿年。异时早约西王母，剩折蟠桃荐寿筵。
念奴娇·乱山深处
作者：刘清夫
朝代：宋
体裁：词

乱山深处，见寒梅一朵，皎然如雪。
的皪妍姿羞半吐，斜映小窗幽绝。
玉染香腮，酥凝冷艳、容态天然别。
故人虽远，对花谁肯轻折。
疑是姑射神仙，幔亭宴罢，迤逦停瑶节。
爱此溪山供秀润，饱玩洞天风月。
万石丛中，百花头上，谁与争高洁。
粗桃俗李，不须连夜催发。
念奴娇·武夷咏梅
作者：刘清夫
朝代：宋
体裁：词

乱山深处，见寒梅一朵，皎然如雪。的皪妍姿羞半吐，斜映小窗幽绝。玉染香腮，酥凝冷艳，容态天然别。故人虽远，对花谁肯轻折。疑是姑射神仙，幔亭宴罢，迤逦停瑶节。爱此溪山供秀润，饱玩洞天风月。万石丛中，百花头上，谁与争高洁。粗桃俗李，不须连夜催发。
念奴娇（武夷咏梅）
作者：刘清夫
朝代：宋

乱山深处，见寒梅一朵，皎然如雪。的皪妍姿羞半吐，斜映小窗幽绝。玉染香腮，酥凝冷艳、容态天然别。故人虽远，对花谁肯轻折。疑是姑射神仙，幔亭宴罢，迤逦停遥节。爱此溪山供秀润，饱玩洞天风月。万古丛中，百花头上，谁与争高洁。粗桃俗李，不须连夜催发。
水调歌头
作者：刘清夫
朝代：宋
体裁：词

残腊卷愁去，春至莫闲愁。荣枯会有成说，无处著机谋。身世石中敲火，富贵草头垂露，何用苦贪求。三尺布衣剑，千载赤松游。忆亲朋，方丱角，总白头。羊肠世路巇崄，莫莫且休休。选甚范侯高爵，遮莫陶公钜产，争似五湖舟。万事付蜗角，止坎谩乘流。
水调歌头
作者：刘清夫
朝代：宋
体裁：词

残腊捲愁去，春至莫闲愁。荣枯会有成说，无处著机谋。身世石中敲火，富贵草头垂露，何用苦贪求。三尺布衣剑，千载赤松游。忆亲朋，方丱角，总白头。羊肠世路巇崄，莫莫且休休。选甚范侯高爵，遮莫陶公钜产，争似五湖舟。万事付蜗角，止坎谩乘流。
水调歌头·残腊卷愁去
作者：刘清夫
朝代：宋

残腊卷愁去，春至莫闲愁。
荣枯会有成说，无处着机谋。
身世石中敲火，富贵草头垂露，何用苦贪求。
三尺布衣剑，千载赤松游。
忆亲朋，方丱角，总白头。
羊肠世路巇崄，莫莫且休休。
选甚范侯高爵，遮莫陶公鉅产，争似五湖舟。
万事付蜗角，止坎谩乘流。
水调歌头·残腊卷愁去
作者：刘清夫
朝代：宋

残腊卷愁去，春至莫间愁。荣枯会有成说，无处著机谋。身世石中敲火，富贵草头垂露，何用苦贪求。三尺布衣剑，千载赤松游。忆亲朋，方丱角，总白头。羊肠世路巇崄，莫莫且休休。选甚范侯高爵，遮莫陶公钜产，争似五湖舟。万事付蜗角，止坎谩乘流。
沁园春·咏刘篁栗碧莲，时内子将诞
作者：刘清夫
朝代：宋

浅碧芙蓉，素艳亭亭，前身阿娇。记湘滨露冷，酥容倍洁，华清水滑，酒晕全消。瑶剪丰肥，云翻碎萼，白羽鲜明时自摇。风流处，是古香幽韵，时度鲜飙。琼枝璧月清标。对千朵婵娟倾翠瓢。况水晶台榭，低迷净绿，冰霜词调，隐约轻桡。细认金房，钟奇孕秀，已觉青衿横素腰。西风晚，看花开十丈，玉井非遥。
沁园春·浅碧芙蓉
作者：刘清夫
朝代：宋
体裁：词

浅碧芙蓉，素艳亭亭，前身阿娇。
记湘滨露冷，酥容倍洁，华清水滑，酒晕全消。
瑶剪丰肥，云翻碎萼，白羽鲜明时自摇。
风流处，是古香幽韵，时度仙飙。
琼枝璧月清标。
对千朵婵娟倾翠瓢。
况水晶台榭，低迷净绿，冰霜词调，隐约轻桡。
细认金房，锺奇孕秀，已觉青衿横素腰。
西风晚，看花开十丈，玉井非遥。
沁园春（咏刘篁栗碧莲，时内子将诞）
作者：刘清夫
朝代：宋

浅碧芙蓉，素艳亭亭，前身阿娇。记湘滨露冷，酥容倍洁，华清水滑，酒晕全消。瑶剪丰肥，云翻碎萼，白羽鲜明时自摇。风流处，是古香幽韵，时度鲜飙。琼枝璧月清标。对千朵婵娟倾翠瓢。况水晶台榭，低迷净缘，冰霜词调，隐约轻桡。细认金房，钟奇孕秀，已觉青衿横素腰。西风晚，看花开十丈，玉井非遥。
玉楼春·柳梢绿小眉如印
作者：刘清夫
朝代：宋
体裁：词

柳梢绿小眉如印。乍暖还寒犹未定。惜花长是为花愁，殢酒却嫌添酒病。蝇头蜗角都休竞。万古豪华同一尽。东君晓夜促归期，三十六番花递信。
金菊对芙蓉·沙邑宰绾琴妓，用旧韵戏之
作者：刘清夫
朝代：宋

浅拂春山，慢横秋水，玉纤闲理丝桐。按清泠繁露，淡伫悲风。素弦瑶轸调新韵，颤翠翘、金簇芙蓉。叠蠲重锁，轻挑慢摘，特地情浓。泛商刻羽无穷。似和鸣鸾凤，律应雌雄。问高山流水，此意谁同。个中只许知音听，有茂陵、车马雍容。画帘人静，琴心三叠，时倒金钟。
金菊对芙蓉·浅拂春山
作者：刘清夫
朝代：宋
体裁：词

浅拂春山，慢横秋水，玉纤闲理丝桐。
按清冷繁露，淡伫悲风。
素弦瑶轸调新韵，颤翠翘、金簇芙蓉。
叠蠲重锁，轻挑慢摘，特地情浓。
泛商刻羽无穷。
似和鸣鸾凤，律应雌雄。
问高山流水，此意谁同。
个中只许知音听，有茂陵、车马雍容。
画帘人静，琴心三叠，时倒金锺。
金菊对芙蓉（沙邑宰绾琴妓，用旧韵戏之）
作者：刘清夫
朝代：宋

浅拂春山，慢横秋水，玉纤间理丝桐。按清冷繁露，淡伫悲风。素弦瑶轸调新韵，颤翠翘、金簇芙蓉。叠蠲重锁，轻挑慢摘，特地情浓。泛商刻羽无穷。似和鸣鸾凤，律应雌雄。问高山流水，此意谁同。个中只许知音听，有茂陵、车马雍容。画帘人静，琴心三叠，时倒金钟。
句
作者：刘清轩
朝代：宋

可笑吴痴亡越憾，却夸范蠡作三高。
句
作者：刘清轩
朝代：宋

可笑吴痴亡越憾，却誇范蠡作三高。
题南雄花林院
作者：刘渊
朝代：宋

花落春已暮，门开白云来。阶前一片石，风雨留莓苔。
题汪水云诗卷
作者：刘渊
朝代：宋

当时兴废事，说着意犹悲。
自谓水不返，谁知云解归。
十年麋鹿恨，一卷杜鹃诗。
又入离骚国，清弹霜叶飞。
题汪水云诗卷
作者：刘渊
朝代：宋

当时兴废事，说著意犹悲。自谓水不返，谁知云解归。十年麋鹿恨，一卷杜鹃诗。又入离骚国，清弹霜叶飞。
留题九龙岩
作者：刘温
朝代：宋

绣岭如屏倚梵宫，九龙畴昔隐岩空。湖壖胜概嬉游遍，名宦劳生西复东。
留题九龙岩
作者：刘温
朝代：宋

绣岭如屏倚梵宫，九龙畴昔隠岩空。
湖壖胜概嬉游遍，名宦劳生西復东。
句
作者：刘渭
朝代：宋

庶子泉寒澄雅思，阳冰篆古足清心。
水调歌头·几载沧江梦
作者：刘源
朝代：宋
体裁：词

几载沧江梦，此夕复经过。双台双峙如画，空翠滴晴波。不是先生高节，激起清风千古，汉鼎复如何。矫首望天际，烟树翠婆娑。危楼下，数不尽，去帆多。人人惊肉生髀，却日欲挥戈。谁识矶边泉石，别有壶中天地，烟雨一青蓑。自笑亦华发，三叹吊岩阿。
六州歌头·秦亡草昧
作者：刘潜
朝代：宋
体裁：词

秦亡草昧，刘项起吞并。驱龙虎。鞭寰宇。斩长鲸。扫欃枪。血染彭门战。视馀耳，皆鹰犬。平祸乱。归炎汉。势奔倾。兵散月明。风急旌旗乱，刁斗三更。命虞姬相对，泣听楚歌声。玉帐魂惊。泪盈盈。恨花无主。凝愁绪。挥雪刃，掩泉扃。时不利。骓不逝。困阴陵。叱追兵。喑呜摧天地，望归路，忍偷生。功盖世。成闲纪。建遗灵。江静水寒烟冷，波纹细、古木凋零。遣行人到此，追念痛伤情。胜负难凭。
买陂塘/摸鱼儿·游天台雁荡东湖
作者：刘澜
朝代：宋
体裁：词

御风来、翠乡深处，连天云锦平远。卧游已动蓬舟兴，那在芙蓉城畔。巾懒岸。任压顶嵯峨，满鬓丝零乱。飞吟水殿。载十丈青青，随波弄粉，菰雨泪如霰。斜阳外，也有仙妆半面。无言应对花怨。西湖千顷腥尘暗。更忆鉴湖一片。何日见。试折藕占丝，丝与肠俱断。遐征渐倦。当颍尾湖头，绿波彩笔，相伴老坡健。
买陂塘（游天台雁荡东湖）
作者：刘澜
朝代：宋
体裁：词

御风来、翠乡深处，连天云锦平远。卧游已动蓬舟兴，那在芙蓉城畔。巾懒岸。任压顶嵯峨，满鬓丝零乱。飞吟水殿。载十丈青青，随波弄粉，菰雨泪如霰。斜阳外，也有新妆半面。无言应对花怨。西湖千顷腥尘暗。更忆鉴湖一片。何日见。试折藕占丝，丝与肠俱断。遐征渐倦。当颍尾湖头，绿波彩笔，相伴老坡健。
句
作者：刘澜
朝代：宋

东风半绿官圩草，西日遥红别岸山。
夜访侃直翁
作者：刘澜
朝代：宋
体裁：五言律诗

疏瓴乱见星，危坐冷无灯。索句髭先白，餐蔬貌欲青。栖禽翻麓雪，堕栗破溪冰。昨夜中峰顶，同看海日升。
庆宫春/高阳台·重登峨眉亭感旧
作者：刘澜
朝代：宋
体裁：词

春剪绿波，日明金渚，镜光尽浸寒碧。喜溢双蛾，迎风一笑，两情依旧脉脉。那时同醉，锦袍湿、乌纱攲侧。英游何在，满目青山，飞下孤白。片帆谁上天门，我亦明朝，是天门客。平生高兴，青莲一叶，从此飘然八极。矶头绿树，见白马、书生破敌。百年前事，欲问东风，酒醒长笛。
庆宫春/高阳台·重登峨眉亭感旧
作者：刘澜
朝代：宋

春剪绿波，日明金渚，镜光尽浸寒碧。喜溢双蛾，迎风一笑，两情依旧脉脉。那时同醉，锦袍湿、乌纱敧侧。英雄何在，满目青山，飞下孤白。片帆谁上天门，我亦明朝，是天门客。平生高兴，青莲一叶，从此飘然八极。矶头绿树，见白马、书生破敌。百年前事，欲问东风，酒醒长笛。
庆宫春·重登峨眉亭感旧
作者：刘澜
朝代：宋

春翦绿波，日明金渚，镜光尽浸寒碧。喜溢双蛾，迎风一笑，两情依旧脉脉。那时同醉，锦袍湿、乌纱欹侧。英游何在，满目青山，飞下孤白。
片帆谁上天门，我亦明朝，是天门客。平生高兴，青莲一叶，从此飘然八极。矶头绿树，见白马、书生破敌。百年前事，欲问东风，酒醒长笛。
庆宫春·高阳台·春翦绿波
作者：刘澜
朝代：宋
体裁：词

春翦绿波，日明金渚，镜光尽浸寒碧。
喜溢双蛾，迎风一笑，两情依旧脉脉。
那时同醉，锦袍湿、乌纱敧侧。
英雄何在，满目青山，飞下孤白。
片帆谁上天门，我亦明朝，是天门客。
平生高兴，青莲一叶，从此飘然八极。
矶头绿树，见白马、书生破敌。
百年前事，欲问东风，酒醒长笛。
桐江晓泊
作者：刘澜
朝代：宋

风萧萧，冰瑟瑟，淡烟空濛冠朝日。滩头枯木如画出，鸲鹆飞来添一笔。
桐江晓泊
作者：刘澜
朝代：宋

风萧萧，冰瑟瑟，淡烟空蒙冠朝日。
滩头枯木如画出，鸜鹆飞来添一笔。
瑞鹤仙·向阳看未足
作者：刘澜
朝代：宋
体裁：词

向阳看未足。
更露立阑干，日高人独。
江空佩鸣玉。
问烟鬟霞脸，为谁膏沐。
情闲景淑。
嫁东风、无媒自卜。
凤台高，贪伴吹笙，惊下九天霜鸪。
红蹙。
花开不到，杜老溪庄，已公茅屋。
山城水国。
欢易断，梦难续。
记年时马上，人酣花醉，乐奏开元旧曲。
夜归来，驾锦漫天，绛纱万烛。
瑞鹤仙·海棠
作者：刘澜
朝代：宋

向阳看未足。更露立阑干，日高人独。江空佩鸣玉。问烟鬟霞脸，为谁膏沐。情闲景淑。嫁东风、无媒自卜。凤台高，贪伴吹笙，惊下九天霜鹄。红蹙。花开不到，杜老溪庄，已公茅屋。山城水国。欢易断，梦难续。记年时马上，人酣花醉，乐奏开元旧曲。夜归来，驾锦漫天，绛纱万烛。
齐天乐·玉钗分向金华后
作者：刘澜
朝代：宋
体裁：词

玉钗分向金华后，回头路迷仙苑。落翠惊风，流红逐水，谁信人间重见。花深半面。尚歌得新词，柳家三变。绿叶阴阴，可怜不似那时看。刘郎今度更老，雅怀都不到，书带题扇。花信风高，苕溪月冷，明日云帆天远。尘缘较短。怪一梦轻回，酒阑歌散。别鹤惊心，感时花泪溅。
讽州守
作者：刘炎
朝代：宋

未到桃源来，长忆出家景。及到桃源了，还是鉴中影。
讽州守
作者：刘炎
朝代：宋

未到桃源来，长忆出家景。
及到桃源了，还是鑑中影。
上陈招使
作者：刘炜叔
朝代：宋
体裁：七言律诗

天戈一指迅雷轰，涌雪公应记洗兵。伊洛风烟想如旧，江淮草木转知名。争先识面今裴度，孰与论心昔孔明。文水万家惟击壤，得无军饷尽归耕。
八宝妆
作者：刘焘
朝代：宋
体裁：词

门掩黄昏，画堂人寂，暮雨乍收残暑。帘卷疏星门户悄，隐隐严城钟鼓。空街烟暝半开，斜月朦胧，银河澄淡风凄楚。还是凤楼人远，桃源无路。惆怅夜久星繁，碧云望断，玉箫声在何处。念谁伴、茜裙翠袖，共携手、瑶台归去。对修竹、森森院宇。曲屏香暖凝沈炷。问对酒当歌，情怀记得刘郎否。
八宝妆·门掩黄昏
作者：刘焘
朝代：宋
体裁：词

门掩黄昏，画堂人寂，暮雨乍收残暑。帘卷疏星门户悄，隐隐严城钟鼓。空街烟暝半开，斜日朦胧，银河澄淡风凄楚。还是凤楼人远，桃源无路。惆怅夜久星繁，碧空望断，玉箫声在何处。念谁伴、茜裙翠袖，共携手、瑶台归去。对修竹、森森院宇。曲屏香暖凝沈炷。问对酒当歌，情怀记得刘郎否。
同友人泛舟至仁王
作者：刘焘
朝代：宋

青秧出水细于鍼，嫩叶初齐绿未深。
又是一年春欲尽，杖藜乘兴足幽寻。
同友人泛舟至仁王
作者：刘焘
朝代：宋

青秧出水细于针，嫩叶初齐绿未深。又是一年春欲尽，杖藜乘兴足幽寻。
宿华严院
作者：刘焘
朝代：宋
体裁：古风

夜宿雾山雾，晨茹芝山芝。年来嗜好衰，但与青山宜。登临意未惬，出户车已脂。王事有期程，爱山岂余私。崎岖田野间，食寝将安之。天寒未落日，税驾忽在兹。二山已陈迹，兹处尤新奇。翠竹与黄花，一一对山扉。对景自忘言，若与予心期。眠云饱山色，那得困与饥。山僧喜我来，迎我留新诗。我有爱山痴，山僧知不知。
宿华严院
作者：刘焘
朝代：宋

夜宿雾山雾，晨茹芝山芝。
年来嗜好衰，但与青山宜。
登临意未惬，出户车已脂。
王事有期程，爱山岂余私。
崎岖田野间，食寝将安之。
天寒未落日，税驾忽在兹。
二山已陈迹，兹处尤新奇。
翠竹与黄花，一一对山扉。
对景自忘言，若怀予心期。
眠云饱山色，那得困与饥。
山僧喜我来，迎我留新诗。
我有爱山癖，山僧知不知。
玉交枝·忆秦娥·念谁伴、茜裙翠袖
作者：刘焘
朝代：宋
体裁：词

念谁伴、茜裙翠袖。
罨画溪
作者：刘焘
朝代：宋

竹林深处杜鹃啼，两岩青青草色齐。
欲识人间真罨画，朱籐倒影入清溪。
罨画溪
作者：刘焘
朝代：宋

竹林深处杜鹃啼，两岸青青草色齐。欲识人间真罨画，朱藤倒影入清溪。
花心动
作者：刘焘
朝代：宋

偏忆江南，有尘表丰神，世外标格。低傍小桥，斜出疏篱，似向陇头曾识。暗香孤韵冰雪里，初不怕、春寒要勒。问桃杏贤瞒，怎生向前争得。省共萧娘笑摘。玉纤映琼枝，照人一色。澹粉晕酥，多少工夫，到得寿阳宫额。再三留待东君看，管都将、别花不惜。但只恐、南楼又三弄笛。
花心动
作者：刘焘
朝代：宋
体裁：词

偏忆江南，有尘表丰神，世外标格。低傍小桥，斜出疏篱，似向陇头曾识。暗香孤韵冰霜里，初不怕、春寒要勒。问桃杏贤门，怎生向前争得。省共萧娘去摘。玉纤映琼枝，照人一色。澹粉晕酥，多少工夫，到得寿阳宫额。再三留待东君看，管都将、别花不惜。但只恐、高楼又三弄笛。
花心动·偏忆江南
作者：刘焘
朝代：宋
体裁：词

偏忆江南，有尘表丰神，世外标格。低傍小桥，斜山疏篱，似向陇头曾识。暗香孤韵冰雪里，初不怕、春寒要勒。问桃杏贤瞒，怎生向前争得。省共萧娘笑摘。玉纤映琼枝，照人一色。澹粉晕酥，多少工夫，到得寿阳宫额。再三留待东君看，管都将、别花不惜。但只恐、南楼又三弄笛。
菩萨蛮 其三 秋
作者：刘焘
朝代：宋

露盘金冷初阑暑。暑阑初冷金盘露。风细引鸣蛩。蛩鸣引细风。雨零愁远路。路远愁零雨。空醉一尊同。同尊一醉空。绿窗斜动摇风竹。竹风摇动斜窗绿。虚幌夕凉初。初凉夕幌虚。曲眉愁翠蹙。蹙翠愁眉曲。无雁寄书来。来书寄雁无。
菩萨蛮 其二 夏
作者：刘焘
朝代：宋

簟纹双映冰肌艳。艳肌冰映双纹簟。窗外竹生风。风生竹外窗。点红潮醉脸。脸醉潮红点。廊上月昏黄。黄昏月上廊。润肌饶汗香红沁。沁红香汗饶肌润。低槛小山围。围山小槛低。枕横钗坠鬓。鬓坠钗横枕。归梦与郎期。期郎与梦归。
菩萨蛮 其五 春
作者：刘焘
朝代：宋
体裁：词

湿花春雨如珠泣。泣珠如雨春花湿。花枕并欹斜。斜欹并枕花。织文回字密。密字回文织。嗟更数年华。华年数更嗟。
菩萨蛮 其四 冬
作者：刘焘
朝代：宋

屑琼霏玉堆檐雪。雪檐堆玉霏琼屑。山远对眉攒。攒眉对远山。拆梅寒映月。月映寒梅拆。阑倚暂愁宽。宽愁暂倚阑。雪窗寒听孤灯灭。灭灯孤听寒窗雪。残漏惜衾闲。闲衾惜漏残。说时常恨别。别恨常时说。还不奈宵寒。寒宵奈不还。
菩萨蛮·小红桃脸花中笑
作者：刘焘
朝代：宋
体裁：词

小红桃脸花中笑。笑中花脸桃红小。垂柳拂帘低。低帘拂柳垂。袅花风鬓绕。绕鬓风花袅。归路月沈西。西沈月路归。
菩萨蛮·屑琼霏玉堆檐雪
作者：刘焘
朝代：宋
体裁：词

屑琼霏玉堆檐雪。雪檐堆玉霏琼屑。山远对眉攒。攒眉对远山。拆梅寒映月。月映寒梅拆。阑倚暂愁宽。宽愁暂倚阑。
菩萨蛮·春
作者：刘焘
朝代：宋

小红桃脸花中笑。笑中花脸桃红小。垂柳拂帘低。低帘拂柳垂。袅花风鬓绕。绕鬓风花袅。归路月沈西。西沈月路归。湿花春雨如珠泣。泣珠如雨春花湿。花枕并敧斜。斜敧并枕花。织文回字密。密字回文织。嗟更数年华。华年数更嗟。
菩萨蛮·湿花春雨如珠泣
作者：刘焘
朝代：宋
体裁：词

湿花春雨如珠泣。泣珠如雨春花湿。花枕并敧斜。斜敧并枕花。织文回字密。密字回文织。嗟更数年华。华年数更嗟。
菩萨蛮·绿窗斜动摇风竹
作者：刘焘
朝代：宋
体裁：词

绿窗斜动摇风竹。
竹风摇动斜窗绿。
虚恍夕凉初。
初凉夕恍虚。
曲眉愁翠蹙。
蹙翠愁眉曲。
无雁寄书来。
来书寄雁无。
菩萨蛮·露盘金冷初阑暑
作者：刘焘
朝代：宋
体裁：词

露盘金冷初阑暑。暑阑初冷金盘露。风细引鸣蛩。蛩鸣引细风。雨零愁远路。路远愁零雨。空醉一尊同。同尊一醉空。
菩萨蛮（冬）
作者：刘焘
朝代：宋
体裁：词

雪窗寒听孤灯灭。灭灯孤听寒窗雪。残漏惜衾闲。闲衾惜漏残。说时常恨别。别恨常时说。还不奈宵寒。寒宵奈不还。
菩萨蛮（夏）
作者：刘焘
朝代：宋
体裁：词

润肌饶汗香红沁。沁红香汗饶肌润。低槛小山围。围山小槛低。枕横钗坠鬓。鬓坠钗横枕。归梦与郎期。期郎与梦归。
菩萨蛮（夏）
作者：刘焘
朝代：宋
体裁：词

簟纹双映冰肌艳。艳肌冰映双纹簟。窗外竹生风。风生竹外窗。点红潮醉脸。脸醉潮红点。廊上月昏黄。黄昏月上廊。
菩萨蛮（秋）
作者：刘焘
朝代：宋

绿窗斜动摇风竹。竹风摇动斜窗绿。虚幌夕凉初。初凉夕幌虚。曲眉愁翠蹙。蹙翠愁眉曲。无雁寄书来。来书寄雁无。
蝶
作者：刘焘
朝代：宋

聚作梨梢白，轻争柳絮狂。
夜来花裏宿，通体牡丹香。
蝶
作者：刘焘
朝代：宋

聚作梨梢白，轻争柳絮狂。夜来花里宿，通体牡丹香。
转调满庭芳·满庭芳·风急霜浓
作者：刘焘
朝代：宋
体裁：词

风急霜浓，天低云淡，过来孤雁声切。雁儿且住，略听自家说。你是离群到此，我共那人才相别。松江岸，黄芦影里，天更待飞雪。声声肠欲断，和我也、泪珠点点成血。一江流水，流也呜咽。告你高飞远举，前程事、永没磨折。须知道、飘零聚散，终有见时节。
题乐平寺
作者：刘焘
朝代：宋

名蓝占幽寂，花木深禅房。开轩俯芳流，竹风终日凉。谓此已胜绝，坐可雄诸方。谁知槿篱外，古木郁苍苍。下有湍激涧，珠玉鸣琅珰。何当开松门，两岸安石床。尽发溪山奇，枕流挈其芳。他年我重来，君子留徜徉。
题乐平寺
作者：刘焘
朝代：宋

名蓝占幽寂，花木深禅房。
开轩俯芳流，竹风终日凉。
谓此已胜绝，坐可雄诸方。
谁知槿篱外，古木郁苍苍。
下有湍激漳，珠玉鸣琅珰。
何当开松门，两岸安石床。
尽发溪山奇，枕流挈其芳。
他年我重来，君子留徜徉。
题乐平寺
作者：刘焘
朝代：宋

名蓝占幽寂，花木深禅房。
开轩俯芳流，竹风终日凉。
谓此已胜绝，坐可雄诸方。
谁知槿篱外，古木鬰苍苍。
下有湍激涧，珠玉鸣琅珰。
何当开松门，两岸安石床。
尽发溪山奇，枕流挈其芳。
他年我重来，君子留徜徉。
题召伯埭斗野亭
作者：刘焘
朝代：宋
体裁：五言律诗

地势如披掌，天形似覆盘。三星罗户牖，北斗挂阑干。晚色芙蕖静，秋香桂子寒。更无山碍眼，剩觉水云宽。
题朱邑墓
作者：刘焘
朝代：宋
体裁：七言绝句

古木森森覆墓亭，大农祠在古桐城。后来为政应千辈，能使斯民独有情。
致爽轩
作者：刘焞
朝代：宋

团团竹色绕郊居，勾引清风百亩馀。忆昔敲门苏内翰，而今下马范中书。
致爽轩
作者：刘焞
朝代：宋

团团竹色遶郊居，勾引清风百亩余。
忆昔敲门苏内翰，而今下马范中书。
买山
作者：刘煇
朝代：宋

顶摩霄极根盘溪，买得入手空家赀。回环四面终日看，埋没几年知者谁。剔除冗土洁且快，布列诸峰高复卑。时人应笑狂生僻，不喜金珠喜怪奇。
洗山
作者：刘煇
朝代：宋

蟠根耸翠压坤柔，纵有连城价莫酬。萝蔓几年尝满目，途人今日始回头。尘埃已逐双溪去，风月来供一境幽。欲识主人营创苦，壮龄先备赤松游。
题鹅湖恭上人山亭
作者：刘煇
朝代：宋

斸险得形胜，破荒成敞虚。四山秋月午，万里晓晴初。远日去无限，清风来有馀。溺迷纷扰者，登此亦消除。
挽钱心斋先生
作者：刘熺
朝代：宋

凤跃南冈老隐沦，仙游悲动感儒绅。海边鸥鹭无知己，屋外溪山失主人。满径黄花闲白昼，一庭芳草自青春。他年化鹤归来日，城郭依然迹已陈。
挽钱心斋先生
作者：刘熺
朝代：宋

凤跃南冈老隐沦，仙游悲动感儒绅。
海边鸥鹭无知已，屋外溪山失主人。
满径黄花闲白昼，一庭芳草自青春。
他年化鹤归来日，城郭依然迹已陈。
挽钱心斋先生
作者：刘熺
朝代：宋

凤跃南冈老隠沦，仙游悲动感儒绅。
海边鸥鹭无知己，屋外溪山失主人。
满径黄花闲白昼，一庭芳草自青春。
他年化鹤归来日，城郭依然迹已陈。
陈山谒吴越五王分祠
作者：刘熺
朝代：宋

海村崇祖祀，吴越旧王家。
里老称遗泽，文孙避俗哗。
玉金荣带印，俎豆荐葵{上艹下左木右且}。
欲补迎春曲，须歌陌上花。
陈山谒吴越五王分祠
作者：刘熺
朝代：宋

海村崇祖祀，吴越旧王家。里老称遗泽，文孙避俗哗。玉金荣带印，俎豆荐葵？。欲补迎春曲，须歌陌上花。
陈山谒吴越五王分祠
作者：刘熺
朝代：宋
体裁：五言律诗

海村崇祖祀，吴越旧王家。里老称遗泽，文孙避俗哗。玉金荣带印，俎豆荐葵�。欲补迎春曲，须歌陌上花。
陈山谒吴越五王分祠
作者：刘熺
朝代：宋

海村崇祖祀，吴越旧王家。
里老称遗泽，文孙避俗譁。
玉金荣带印，俎豆荐葵𦳏。
欲补迎春曲，须歌陌上花。
连州大云洞
作者：刘燧叔
朝代：宋
体裁：七言律诗

试携杖屦作山行，一夜秋风桂子生。犀曳千章稠黛绿，鹅兼万点簇云英。长哦宾客珠玑句，敬仰濂溪日月名。我亦黄尘吹鬓者，频来心迹觉双清。
上陈县尹
作者：刘爚
朝代：宋

旧尹龚熊负令名，至今天日共清明。
案头未有人称屈，村裏全无吏敢行。
满院茶香敲句稳，一帘花影韵琴清。
后之学者谁其似，又说陈公政有声。
上陈县尹二首
作者：刘爚
朝代：宋

旧尹龚熊负令名，至今天日共清明。案头未有人称屈，村里全无吏敢行。满院茶香敲句稳，一帘花影韵琴清。后之学者谁其似，又说陈公政有声。
仙学堂
作者：刘爚
朝代：宋

苍崖閟仙馆，时有读书声。
余韵出云表，泠泠清风生。
从之不可得，怅望伤我情。
仙学堂
作者：刘爚
朝代：宋

苍崖閟仙馆，时有读书声。馀韵出云表，泠泠清风生。从之不可得，怅望伤我情。
句
作者：刘爚
朝代：宋

云影犹带湿，日光初漏明。
挽蔡西山先生
作者：刘爚
朝代：宋
体裁：五言律诗

知君婴世患，垂白窜南方。四海皆称屈，群儿苦中伤。天资随世殒，遗恨与天长。但诵箕山曲，招魂葬故乡。
过偏岭
作者：刘爚
朝代：宋
体裁：七言绝句

山行千里如井底，仰视但见山头烟。今朝过岭一纵目，无穷平野无穷天。
次韵经略吴及石门洞
作者：刘牧
朝代：宋

谏纸空箱后，高牙拂断霓。
还符翠洲梦，来见石门题。
架竹生新径，诛茅得旧蹊。
阴崖走别洞，阳岭带回溪。
吟桂人非隐，逢花客自迷。
虚中存纳受，绝壁阻攀跻。
地远饶征戍，君来息鼓鼙。
吏闲眠麂鹿，民乐戏凫鷖。
胜事时相遇，芳樽手屡携。
清风与诗句，留与昔贤齐。
次韵经略吴及石门洞
作者：刘牧
朝代：宋

谏纸空箱后，高牙拂断霓。还符翠洲梦，来见石门题。架竹生新径，诛茅得旧蹊。阴崖走别洞，阳岭带回溪。吟桂人非隐，逢花客自迷。虚中存纳受，绝壁阻攀跻。地远饶征戍，君来息鼓鼙。吏闲眠麂鹿，民乐戏凫鹥。胜事时相遇，芳樽手屡携。清风与诗句，留与昔贤齐。
次韵经略吴及石门洞
作者：刘牧
朝代：宋

谏纸空箱后，高牙拂断霓。
还符翠洲梦，来见石门题。
架竹生新径，诛茅得旧蹊。
阴崖走别洞，阳岭带回溪。
吟桂人非隠，逢花客自迷。
虚中存纳受，绝壁阻攀跻。
地远饶征戍，君来息鼓鼙。
吏闲眠麂鹿，民乐戏凫鹥。
胜事时相遇，芳樽手屡携。
清风与诗句，留与昔贤齐。
句
作者：刘玄英
朝代：宋

抛离火宅三千指，屏去门兵十万家。
题潭州寿宁观
作者：刘玄英
朝代：宋

醉走白云来，倒提铜尾秉。
引个碧眼奴，担着独壶瘿。
自言秦世家，家住葛洪井。
不读黄庭经，岂烧龙虎鼎。
独立都市中，不受俗人请。
欲携霹雳琴，去上芙蓉顶。
吴牛买十个，溪田耕半顷。
种秫酿白醪，总是仙家境。
醉卧桧松荫下，闲过白云岭。
要去即便去，直入秋霞影。
题潭州寿宁观
作者：刘玄英
朝代：宋

醉走白云来，倒提铜尾秉。引个碧眼奴，担著独壶瘿。自言秦世事，家住葛洪井。不读黄庭经，岂烧龙虎鼎。独立都市中，不受俗人请。欲携霹雳琴，去上芙蓉顶。吴牛买十个，溪田耕半顷。种秫酿白醪，总是仙家境。醉卧松荫下，闲过白云岭。要去即便去，直入秋霞影。
题潭州寿宁观
作者：刘玄英
朝代：宋

醉走白云来，倒提铜尾秉。
引箇碧眼奴，担着独壶瘿。
自言秦世事，家住葛洪井。
不读黄庭经，岂烧龙虎鼎。
独立都市中，不受俗人请。
欲携霹雳琴，去上芙蓉顶。
吴牛买十箇，溪田耕半顷。
种秫酿白醪，总是仙家境。
醉卧松荫下，闲过白云岭。
要去即便去，直入秋霞影。
赠内
作者：刘玉
朝代：宋
体裁：七言律诗

春风休记旧繁华，举案园林乐事赊。月引池光归座榻，云含花气入窗纱。鹿门本是庞公宅，栗里谁寻旧令家。相对莫论终岁计，酒狂诗癖自生涯。
句
作者：刘玶
朝代：宋

攀条嚼蕊绕千回，日暮碧云惊四合。
帅潭日劝驾诗
作者：刘珙
朝代：宋

十载湘江守，重来白发垂。初无下车教，再赋食苹诗。天阔抟鹏翼，春融长桂枝。功名傥来事，大节要坚持。
帅潭日劝驾诗
作者：刘珙
朝代：宋

十载湘江守，重来白髮垂。
初无下车教，再赋食苹诗。
天阔抟鹏翼，春融长桂枝。
功名傥来事，大节要坚持。
满江红·南郭新居
作者：刘珙
朝代：宋
体裁：词

南郭新居，忆乡社、久成疏隔。
乘暇日、风吹衣袂，花迎村陌。
果核难豚张燕豆，儿童父老聊宾席。
想笋舆、到处水增光，山添色。
应情念，天涯侄。
随官牒，飘萍迹。
叹离多聚少，感今思昔。
鬓影羞临湘水绿，梦魂常对屏山碧。
凭画栏、搔首望归云，情无极。
满江红（遥寿仲固叔谊）
作者：刘珙
朝代：宋

南郭新居，忆乡社、久成疏隔。乘暇日、风吹衣袂，花迎村陌。果核鸡豚张燕豆，儿童父老联宾席。想笋舆、到处水增光，山添色。应情念，天涯侄。随官牒，飘萍迹。叹离多聚少，感今思昔。鬓影羞临湘水绿，梦魂常对屏山碧。凭画栏、搔首望归云，情无极。
送元晦
作者：刘珙
朝代：宋

翩翩双黄鹤，结巢相因依。一为天风便，矫翮西北飞。岁华及晼晚，霜露侵征衣。此行亦良苦，千里以为期。堂上玄发亲，荣禄当及兹。人生会有役，不复情凄洏。徘徊都门道，欲语行且迟。念子抱孤桐，窈窕弦古词。清商奋逸响，激烈有馀悲。不辞弹者劳，正恐知音稀。知音何足贵，我顾不可追。
送元晦
作者：刘珙
朝代：宋

翩翩双黄鹤，结巢相因依。
一为天风便，矫翮西北飞。
岁华及晼晚，霜露侵征衣。
此行亦良苦，千里以为期。
堂上玄髮亲，荣禄当及兹。
人生会有役，不復情凄洏。
徘徊都门道，欲语行且迟。
念子抱孤桐，窈窕弦古词。
清商奋逸响，激烈有余悲。
不辞弹者劳，正恐知音稀。
知音何足贵，我顾不可追。
咏西湖十洲·月岛
作者：刘珵
朝代：宋

众乐亭前月满洲，雨余风静正中秋。
桂华冷射千寻碧，十顷湖光烂不收。
咏西湖十洲·月岛
作者：刘珵
朝代：宋

众乐亭前月满洲，雨馀风静正中秋。桂华冷射千寻碧，十顷湖光烂不收。
咏西湖十洲·松岛
作者：刘珵
朝代：宋
体裁：七言绝句

耻随杨柳娇春色，厌近芙蕖透暗香。直干凌霜终偃蹇，愿为一柱壮明堂。
咏西湖十洲·柳汀
作者：刘珵
朝代：宋
体裁：七言绝句

江渡隋堤千万缕，年年折尽最长条。谁知烟雨汀洲晚，閒舞东风拂画桥。
咏西湖十洲·烟屿
作者：刘珵
朝代：宋

閒伴晓云笼浅濑，半和秋雨羃寒沙。溶溶泄泄拖轻素，遮尽渔蓑与钓槎。
咏西湖十洲·烟屿
作者：刘珵
朝代：宋

閒伴晓云笼浅濑，半和秋雨羃寒沙。
溶溶洩洩拖轻素，遮尽渔蓑与钓槎。
咏西湖十洲·竹屿
作者：刘珵
朝代：宋
体裁：七言绝句

翠云摇曳波心起，清影扶疏月际来。结实终期丹凤至，虚心聊映小桃开。
咏西湖十洲·芙蓉洲
作者：刘珵
朝代：宋
体裁：七言绝句

翠幄临流结绛囊，多情长伴菊花芳。谁怜冷落清秋后，能把柔姿独拒霜。
咏西湖十洲·花屿
作者：刘珵
朝代：宋

浅深艳冶一枝枝，带露临风不自持。水上红云真缥渺，多才却忆退之诗。
咏西湖十洲·花屿
作者：刘珵
朝代：宋

浅深艷冶一枝枝，带露临风不自持。
水上红云真缥渺，多才却忆退之诗。
咏西湖十洲·芳草洲
作者：刘珵
朝代：宋
体裁：七言绝句

春水池塘空苒苒，长安古道倍依依。争如绿向芳洲遍，不怨王孙去未归。
咏西湖十洲·菊花洲
作者：刘珵
朝代：宋

金蕊含香冒雨开，清无俗格绝尘埃。休嗟不及东篱下，也有幽人载酒来。
咏西湖十洲·菊花洲
作者：刘珵
朝代：宋

金蘂含香冒雨开，清无俗格绝尘埃。
休嗟不及东篱下，也有幽人载酒来。
咏西湖十洲·雪汀
作者：刘珵
朝代：宋
体裁：七言绝句

六出花轻巧剪裁，瑶林玉砌映南台。冰澌四面寒光合，疑有飞仙月下来。
罗汉阁煎茶应供
作者：刘珵
朝代：宋

宝炉香散晓烟寒，净几供茶绕座看。已爱六花金缕异，更惊三啜翠痕乾。
罗汉阁煎茶应供
作者：刘珵
朝代：宋

宝炉香散晓烟寒，凈几供茶遶座看。
已爱六花金缕异，更惊三啜翠痕干。
登东峰亭
作者：刘琦
朝代：宋

凯还几度宴东峰，亲构危亭接梵宫。
势人青冥横绝壁，路盘空曲压高松。
临流自笑功名薄，对酒忻逢景色重。
飘泊却惭归未得，日斜坐听暮云钟。
登东峰亭
作者：刘琦
朝代：宋
体裁：七言律诗

凯还几度宴东峰，新构危亭接梵宫。势入青冥横绝壁，路盘空曲压高松。临流自笑功名薄，对酒忻逢景色重。飘泊却惭归未得，日斜坐听暮云钟。
题清芬阁
作者：刘琯
朝代：宋

自从笔削三千首，复见风骚二百年。佳句独为时辈许，幽光长伴客星悬。耳孙文采方高蹈，鼻祖声名更盛传。曾到先生栖隐处，桐君山下好林泉。
句
作者：刘琰
朝代：宋

呜呼诸将官日穹，岂知万鬼号阴风。
王刚仲惠诗醉笔聊和
作者：刘琰
朝代：宋

君不见山泽之癯蒙野服，为彼隰桑还自沃。
又不见侯门公子贵且娇，饱豢膏粱犹未足。
人生贵贱不难分，唯有圣贤无等伦。
朝为涂人暮为禹，穷崖断壑看回春。
君方妙龄截不住，万里飞黄又腾世。
王良造父不得施，耳侧风声未为遽。
我思古人爱其宇，青苹堂兮杜若庑。
芰荷可裳菊可餐，肯逐纤埃与尘土。
是中非声亦非色，安得与君一冯轼。
鵾鹏变化不可量，要指天池为一息。
悠悠此道谁能将，从知可玩不可忘。
慎勿随风学飘絮，春光骀荡成飞扬。
王刚仲惠诗醉笔聊和
作者：刘琰
朝代：宋

君不见山泽之癯蒙野服，为彼隰桑还自沃。又不见侯门公子贵且娇，饱豢膏粱犹未足。人生贵贱不难分，唯有圣贤无等伦。朝为涂人暮为禹，穷崖断壑看回春。君方妙龄截不住，万里飞黄又腾世。王良造父不得施，耳侧风声未为遽。我思古人爱其宇，青蘋堂兮杜若庑。芰荷可裳菊可餐，肯逐纤埃与尘土。是中非声亦非色，安得与君一冯轼。鹍鹏变化不可量，要指天池为一息。悠悠此道谁能将，从知可玩不可忘。慎勿随风学飘絮，春光骀荡成飞扬。
王刚仲惠诗醉笔聊和
作者：刘琰
朝代：宋

君不见山泽之癯蒙野服，为彼隰桑还自沃。
又不见侯门公子贵且娇，饱豢膏粱犹未足。
人生贵贱不难分，唯有圣贤无等伦。
朝为涂人暮为禹，穷崖断壑看回春。
君方妙龄截不住，万里飞黄又腾世。
王良造父不得施，耳侧风声未为遽。
我思古人爱其宇，青蘋堂兮杜若庑。
芰荷可裳菊可餐，肯逐纤埃与尘土。
是中非声亦非色，巡得与君一冯轼。
鹍鹏变化不可量，要指天池为一息。
悠悠此道谁能将，从知可玩不可忘。
慎勿随风学飘絮，春光骀荡成飞杨。
诘猫
作者：刘琰
朝代：宋

古人养客乏车鱼，今汝何功客不如。
饭有溪鱼眠有毯，忍教鼠啮案头书。
诘猫
作者：刘琰
朝代：宋

古人养客乏车鱼，今汝何功客不如。饭有溪鱼眠有毯，忍教鼠齧案头书。
越山四见亭
作者：刘瑾
朝代：宋
体裁：五言绝句

山山能作雨，面面尽来峰。倚遍栏干曲，归心曲曲同。
无为县斋古梅
作者：刘用行
朝代：宋

疎疎密密卧檐牙，古县清贫有此花。
彭泽菊松无醖藉，河阳桃李太铅华。
临池照影成双好，与雪争辉自一家。
消得抱琴鸣膝上，夜深燃烛对琼葩。
无为县斋古梅
作者：刘用行
朝代：宋

疏疏密密卧檐牙，古县清贫有此花。彭泽菊松无酝藉，河阳桃李太铅华。临池照影成双好，与雪争辉自一家。消得抱琴鸣膝上，夜深燃烛对琼葩。
游浯溪
作者：刘用行
朝代：宋

禄儿岂解倾唐祚，独使斯文寿两翁。蜀道至今遗旧话，湘流澈底照孤忠。摧风溜雨中兴字，转地回天克复功。人说苍崖磨向尽，不知磨尽几英雄。
游浯溪
作者：刘用行
朝代：宋

禄儿岂解倾唐祚，独使斯文寿两翁。
蜀道至今遗旧话，湘流澈底照孤忠。
摧风溜雨中兴字，转地回天克復功。
人说苍崖磨向尽，不知磨尽几英雄。
句
作者：刘甲
朝代：宋

山围梓蜀千秋景，水接东吴万昊天。
句·其一
作者：刘甲
朝代：宋

山围梓蜀千秋景，水接东吴万里天。
句
作者：刘申
朝代：宋

一川带遶三平岛，万巘环趋两翠峦。
句·其二
作者：刘申
朝代：宋
体裁：句

一川带绕三平岛，万巘环趋两翠峦。
沁园春·赠较弓会诸友
作者：刘省斋
朝代：宋
体裁：词

男子才生，桑弧蓬矢，志期古同。况平生慷慨，胸襟磊落，弛张洞晓，经艺该通。笔扫云烟，腹储兵甲，志气天边万丈虹。行藏事，笑不侯李广，射石夸雄。仰天一问穷通。叹风虎云龙时未逢。羡傅岩版筑，终符求象，渭滨渔钓，果兆非熊。白额未除，长鲸未脍，臂健何嫌二石弓。天山定，任扶桑高挂，凌阁图功。
沁园春（赠较弓会诸友）
作者：刘省齐
朝代：宋

男子才生，桑弧蓬矢，志期古同。况平生慷慨，胸襟磊落，弛张洞晓，经艺该通。笔扫云烟，腹储兵甲，志气天边万丈虹。行藏事，笑不侯李广，射石夸雄。
仰天一问穷通。叹风虎去龙时未逢。羡傅岩版筑，终符求象，渭滨渔钓，果兆非熊。白额未除，长鲸未脍，臂健何嫌二石弓。天山定，任扶桑高挂，凌阁图功。
出榆关
作者：刘着
朝代：宋

羽檄中原满，萍流四海间。
少时过桂岭，壮岁出榆关。
奇祸心如折，羁愁鬓已斑。
楚纍千万亿，知有几人还。
次韵彦高占雪
作者：刘着
朝代：宋

天秋鼓南风，云海飘暮雪。
三春犹冱寒，九夏那苦热。
土圭测中气，尝闻先儒说。
穷髪多异宜，泥古诚亦拙。
吴侯擅六艺，名宦端不屑。
晚岁登泰山，蚤已探禹穴。
千岁可坐致，不待数旬月。
重阴畏坎陷，五阳欣夬决。
君子方履霜，渠肯蹈覆辙。
鸡猪与鱼蒜，幸可充朝餟。
次韵彦高即事
作者：刘着
朝代：宋

福威看九落，笔削在麟经。
中道亡三鑑，危时忆九龄。
网罗无处避，鼙鼓不堪听。
身远辽阳渡，心怀岘首亭。
脱巾头半白，倾盖眼谁青。
断雁西风急，潸然涕泗零。
过白沟趁顺安
作者：刘着
朝代：宋

万折狂澜肯倒流，归心梦寐在东周。
平生快意君知否，今日驱车过沟。
闻雁
作者：刘着
朝代：宋

千里寒云卷朔风，当轩月午雁书空。
烦君为报江南客，顦顇辽东更向东。
储福宫
作者：刘知仁
朝代：宋

所忧目力尽，未问两足酸。
云峯三十六，一一皆可观。
储福宫
作者：刘知仁
朝代：宋

所忧目力尽，未问两足酸。云峰三十六，一一皆可观。
春日
作者：刘知过
朝代：宋
体裁：七言律诗

浓起香尘十里晴，晚来烟雨忽斜横。花开花落清明候，山北山南杜宇声。追念旧游浑是梦，退思良计不如耕。人中喜有弥天释，时吐清文慰此情。
题国清寺
作者：刘知过
朝代：宋

野人游徧天台寺，究竟招提此最奇。
十里远排清荫入，五峯如按画图窥。
隋初便有高僧传，火后都亡过客诗。
重到定知非远约，岸巾高处立多时。
题国清寺
作者：刘知过
朝代：宋

野人游遍天台寺，究竟招提此最奇。十里远排清荫入，五峰如按画图窥。隋初便有高僧传，火后都亡过客诗。重到定知非远约，岸巾高处立多时。
凤凰台
作者：刘矩
朝代：宋

凤台何亭亭，迥与雨华对。凭高一登眺，秋事渺无际。鹭洲赏心前，牛首秦淮外。万叠云稼横，百缆风樯会。眷言簿书隙，载酒邀华旆。翰林诗百篇，生公法三昧。皮肤虽不似，妙趣总相类。怀古睇平芜，可但高李辈。忆昔耿与韩，造膝陈大计。高光课厥成，一语不相戾。江淮今清晏，河路尚腥秽。蛇豕相噬吞，天已厌戎裔。箕敛民弗堪，恶稔将自毙。愤激闻鸡舞，慷慨中流誓。尺棰仗皇灵，喋血笞其背。燕然彼有石，深刻诏来世。兵强在食足，万灶馀廪廥。叶奏酂侯功，接武文石陛。
定林寺
作者：刘矩
朝代：宋

联镳小憩定林庵，祗欠携壶太子岩。禅律兵机非二致，山僧笑我饱曾参。
羊角由
作者：刘矩
朝代：宋

羊角仙人在何许，江南杳霭苍烟暮。空馀拳石在人间，至今指作神仙处。当年馆宇幻玲珑，只今阻绝那能逢。市上无非神仙辈，人心自隔蓬莱宫。我来访古思绵邈，月满谯楼夜吹角。神仙咫尺不可知，帝乡汗漫何可期。
龙驹谣贺徐景醇生子
作者：刘石庵
朝代：宋

白虹流光横太虚，蚌胎迸出明月珠。紫瞳照席秋掣电，渥洼突出苍龙驹。前年得子瘦如竹，失马未必不为福。今年得子燕颔丰，会看万里飞食肉。徐君发白颜且酡，晚而得子未足多。明年为君招取杜陵老，来作徐卿二子歌。
龙驹谣贺徐景醇生子
作者：刘石庵
朝代：宋

白虹流光横太虚，蚌胎迸出明月珠。
紫瞳照席秋掣电，渥漥突出苍龙驹。
前年得子瘦如竹，失马未必不为福。
今年得子燕颔丰，会看万里飞食肉。
徐君髪白颜且酡，晚而得子未足多。
明年为君招取杜陵老，来作徐卿二子歌。
挽蔡西山先生
作者：刘砺
朝代：宋
体裁：五言律诗

念昔抠衣日，宁知辈行殊。师才惊宇宙，鄙学困虫鱼。纪历深皇极，谈兵浅律书。伤心濂水别，有惑更谁袪。
怡堂
作者：刘祖尹
朝代：宋

结庐投老瞯羣峯，隠隠松杉曲径通。
剩种池边千纛竹，近营林下一巢风。
欹眠尽绝春来梦，趺坐闲看月堕空。
检点吾生诸事了，子孙更与护其终。
怡堂
作者：刘祖尹
朝代：宋

结庐投老瞯群峰，隐隐松杉曲径通。剩种池边千纛竹，近营林下一巢风。攲眠尽绝春来梦，趺坐闲看月堕空。检点吾生诸事了，子孙更与护其终。
和王纯臣启至大寨闻擒鬼章捷书上奏喜而为诗
作者：刘禹卿
朝代：宋
体裁：七言绝句

英主龙飞嗣位来，洮东首奏捷师回。若评后圣勋臣序，功占凌烟第一魁。
赠欧阳𣲤
作者：刘秘
朝代：宋
体裁：七言绝句

妙笔君今第一人，心欺造化夺天真。精明形骨从来一，移入青缣作两身。
偃王庙
作者：刘章
朝代：宋
体裁：五言律诗

枌榆青荫密，不记几周星。造化留神迹，山川妥地灵。一时捐玉几，千古享彤庭。仁义终难泯，丹心照汗青。
蒲鞋
作者：刘章
朝代：宋

吴江浪浸白蒲春，越女初挑一样新。才自绣窗离玉指，便随罗袜上轻尘。石榴花下从容久，玳瑁筵前整顿频。今日高楼鸳瓦上，不知掷果是何人。
蒲鞋
作者：刘章
朝代：宋

吴江浪浸白蒲春，越女初挑一样新。
纔自绣窗离玉指，便随罗袜上轻尘。
石榴花下从容久，玳瑁筵前整顿频。
今日高楼鸳瓦上，不知掷果是何人。
题李西杰水竹居
作者：刘章
朝代：宋

在昔香山老，水友而竹师。
心虚是师道，性静友亦宜。
孰谓物理妙，乃为高贤资。
佳哉陇西子，结屋溪之湄。
溪上亦何有，有竹如在淇。
涓涓峙寒碧，澄澄烛须眉。
微风一披拂，杂佩声参差。
俄顷万籁寂，粹然淡余姿。
可但子师友，我方师友之。
未到三嘆息，徒劳形梦思。
题李西杰水竹居
作者：刘章
朝代：宋
体裁：古风

在昔香山老，水友而竹师。心虚是师道，性静友亦宜。孰谓物理妙，乃为高贤资。佳哉陇西子，结屋溪之湄。溪上亦何有，有竹如在淇。涓涓峙寒碧，澄澄烛须眉。微风一披拂，杂佩声参差。俄顷万籁寂，粹然淡馀姿。可但子师友，我方师友之。未到三叹息，徒劳形梦思。
雨花台
作者：刘端之
朝代：宋
体裁：七言律诗

六朝宫苑帝王州，何事兴衰若置邮。可是战争收拾后，却将歌舞破除休。千门尽锁梧桐雨，万堞深笼薜荔秋。试陟雨花台上望，夕阳烟水替人愁。
七夕
作者：刘筠
朝代：宋
体裁：七言律诗

灵匹迢迢驾七襄，暂陈云幄对星潢。已看素魄过三让，何用华灯更九光。玉腕双丝轻宛转，霞衣杂佩暗丁当。谁言巧意能胜拙，祇见鸠闲鹊自忙。
上元日
作者：刘筠
朝代：宋

汉典久传祠太乙，竺坟亦说会夫人。
蟾蜍吐耀祥轮满，菡萏凝华宝檠新。
风转相竽来帝乐，香焚夹道杂车尘。
承平多庆羣欢洽，益见严宸奉紫旻。
上元日
作者：刘筠
朝代：宋

汉典久传祠太乙，竺坟亦说会夫人。蟾蜍吐耀祥轮满，菡萏凝华宝檠新。风转相竽来帝乐，香焚夹道杂车尘。承平多庆群欢洽，益见严宸奉紫旻。
上巳玉津园赐宴
作者：刘筠
朝代：宋

需云分渥泽，禊饮恣欢游。缇幕侵晨设，兰泉对席流。蕙肴清萐莆，玉醴湛金瓯。春服萋萋盛，光风滟滟浮。桐华秾竞发，莺语巧相求。妙曲新声合，斜阳醉未休。
上巳玉津园赐宴
作者：刘筠
朝代：宋

需云分渥泽，禊饮恣欢游。
缇幕侵晨设，兰泉对席流。
蕙肴清萐莆，玉醴湛金瓯。
春服萋萋盛，光风滟滟浮。
桐华秾竞发，鶑语巧相求。
妙曲新声合，斜阳醉未休。
与客启明
作者：刘筠
朝代：宋

秦痔从来易得车，郄枝今比我何如。
垂天借喻齐谐志，握火寻盟越绝书。
旭日西清云幄密，朔风南陌苇衣疏。
故山夜鹤空多怨，金屋人争诵子虚。
与客启明
作者：刘筠
朝代：宋

秦痔从来易得车，郤枝今比我何如。垂天借喻齐谐志，握火寻盟越绝书。旭日西清云幄密，朔风南陌苇衣疏。故山夜鹤空多怨，金屋人争诵子虚。
中秋馆宿
作者：刘筠
朝代：宋

余欢惊社过，独直奈宵长。
月向蓬山满，风来桂殿凉。
睡轻同警鹤，吟苦伴啼螀。
耿耿迷遥思，残星下建章。
中秋馆宿
作者：刘筠
朝代：宋

馀欢惊社过，独直奈宵长。月向蓬山满，风来桂殿凉。睡轻同警鹤，吟苦伴啼螀。耿耿迷遥思，残星下建章。
九日赴宴不及简馆中同僚
作者：刘筠
朝代：宋

野趣风流属此辰，帝台高会敞重茵。绛囊为佩仙萸密，绿酝飞觞寿菊新。兼豆丰盈尧箑馔，雅歌清壮汉营人。年来多病欢游阻，温玉苍葭岂易亲。
九日赴宴不及简馆中同僚
作者：刘筠
朝代：宋

野趣风流属此辰，帝台高会敞重茵。
绛囊为佩仙萸密，绿醖飞觞寿菊新。
兼豆丰盈尧箑馔，雅歌清壮汉营人。
年来多病欢游阻，温玉苍葭岂易亲。
代意
作者：刘筠
朝代：宋

华池阿阁不相容，浊水清尘恨莫穷。明月自新班女扇，行云无柰楚王风。乳莺啼晓销兰炷，媚蝶伤春失蕙丛。纵使多才如子建，祇能援笔赋惊鸿。
代意
作者：刘筠
朝代：宋

华池阿阁不相容，浊水清尘恨莫穷。
明月自新班女扇，行云无柰楚王风。
乳鶑啼晓销兰炷，媚蝶伤春失蕙丛。
纵使多才如子建，祇能援笔赋惊鸿。
休沐端居有怀希圣少卿学士
作者：刘筠
朝代：宋

䡾䡾风檐乳燕翔，浴兰衣绤簟流黄。云容倏变千峰险，草色相沿百带长。旋制紫荷供橐笔，暗移神蔡忍支床。思君祇欲倾家酿，待警同谁赋柏梁。
休沐端居有怀希圣少卿学士
作者：刘筠
朝代：宋

䡾䡾风檐乳燕翔，浴兰衣绤簟流黄。
云容倐变千峰险，草色相沿百带长。
旋制紫荷供橐笔，暗移神蔡忍搘床。
思君祇欲倾家酿，待警同谁赋栢梁。
偶作
作者：刘筠
朝代：宋

杀青和墨度流年，饱食无功鬓飒然。却忆侯封安邑枣，不能兄事鲁褒钱。千峰月白猿啼树，六幕风高鹗在天。招隐诗成谁击节，愿倾家酿载渔船。
偶作
作者：刘筠
朝代：宋

杀青和墨度流年，饱食无功鬓飒然。
却忆侯封安邑枣，不能兄事鲁褒钱。
千峰月白猿啼树，六幕风高鹗在天。
招隠诗成谁击节，愿倾家酿载渔船。
偶怀
作者：刘筠
朝代：宋

不才甘客难，多病岂旬休。
可待乘轩宠，终惭舐痔求。
渚兰熏露夕，江橘富霜秋。
养拙宁无地，千波一叶舟。
偶怀
作者：刘筠
朝代：宋

不才甘客难，多病岂旬休。可待乘轩宠，终惭舐痔求。渚兰薰露夕，江橘富霜秋。养拙宁无地，千波一叶舟。
公子
作者：刘筠
朝代：宋
体裁：七言律诗

油壁春车隔渭桥，黄山路远苦相邀。行庖爨蜡雕胡熟，永埒铺金汗血骄。别馆横陈张静婉，期门长揖霍嫖姚。注钩握槊曾无惮，绿桂膏浓晓未销。
再赋
作者：刘筠
朝代：宋
体裁：五言排律

暮雨过湘渚，微凉满楚宫。溅裙无限水，障袂几多风。浪迹嫌萍实，尘劳笑菊丛。气清防麝损，信密待鱼通。游女歌争发，骚人思未穷。休传江北意，月冷魏池空。
再赋七言
作者：刘筠
朝代：宋
体裁：七言律诗

纫兰为佩桂为舟，北渚云飞发棹讴。已有万丝能结怨，不须千盖强障羞。金堤勃窣谁同上，翠帟缤纷客自留。欲选浣纱倾敌国，越王更起近江楼。
刘校理属疾
作者：刘筠
朝代：宋
体裁：七言律诗

抚枕凄然掩北轩，汉庭谁问马文园。风檐鸱啸厨烟绝，月树乌惊药杵喧。戏习五禽成妙术，学亏一篑阻微言。不因九奏清尘耳，天露应迷简子魂。
初秋属疾
作者：刘筠
朝代：宋
体裁：七言律诗

秋阴凄淡隔重城，一亩居仍近禁营。汉苑楼台沉暮影，谢家鼓吹发新声。烟昏露井残桃坠，叶下凉波独鸟惊。节物变衰吟更苦，可堪漳浦卧刘桢。
别墅
作者：刘筠
朝代：宋

感概复风流，交通遍五侯。鸣钟平乐宴，击鞠茂陵游。狡兔方多穴，苍鹰始下韝。铃奴藏广柳，剑骑骋长楸。云际寻橦技，花间笑躄楼。害先除白额，梦已应黄头。燕酒惟增气，秦筝漫送愁。鸿毛轻一死，祇待报私雠。
别墅
作者：刘筠
朝代：宋

感概復风流，交通徧五侯。
鸣钟平乐宴，击鞠茂陵游。
狡兔方多穴，苍鹰始下鞴。
铃奴藏广柳，剑骑骋长楸。
云际寻橦技，花间笑躄楼。
害先除白额，梦已应黄头。
燕酒惟增气，秦筝漫送愁。
鸿毛轻一死，祇待报私雠。
前槛十二韵
作者：刘筠
朝代：宋
体裁：五言排律

垂柳阴岑院，游丝旷荡春。蘅皋谁驻马，罗袜自生尘。四姓良家子，三年赋客邻。折腰行太缓，连琐语何频。倭堕云争媚，便娟月斗新。灭瘢难辨玉，约指不胜银。电笑投壶胜，江澄捣练匀。东南劳鹤望，西北限牛津。宝唾凝兰气，鸣黄咽绛唇。笼禽思陇树，洞犬谢秦人。咏絮才无对，闻琴意始真。长安足轻薄，慎勿走琼轮。
劝石集贤饮
作者：刘筠
朝代：宋

豪家抱瓮擅风流，更燎熏鑪白雪楼。
鲁笔休分科斗字，蜀都且换鹔鹴裘。
仰天拊髀真为乐，倒载穿肠肯易愁。
欲鲙长鲸置雕俎，愿迴北斗挹东流。
劝石集贤饮
作者：刘筠
朝代：宋

豪家抱瓮擅风流，更燎薰炉白雪楼。鲁笔休分科斗字，蜀都且换鹔鹴裘。仰天拊髀真为乐，倒载穿肠肯易愁。欲鲙长鲸置雕俎，愿回北斗挹东流。
南朝
作者：刘筠
朝代：宋

华林酒满劝长星，青漆楼高未称情。麝壁灯回偏照昼，雀航波涨欲浮城。钟声但恐严妆晚，衣带那知敌国轻。千古风流佳丽地，尽供哀思与兰成。
南朝
作者：刘筠
朝代：宋

华林酒满劝长星，青漆楼高未称情。
麝壁灯迴偏照昼，雀航波涨欲浮城。
钟声但恐严粧晚，衣带那知敌国轻。
千古风流佳丽地，尽供哀思与兰成。
即日
作者：刘筠
朝代：宋
体裁：五言律诗

地僻无车辙，心灰欲坐忘。疾雷徒破柱，幽草不迎凉。日烈蝉遗蜕，花休蜜满房。覆觞知已久，宁有次公狂。
又赠一绝
作者：刘筠
朝代：宋
体裁：七言绝句

粉白朱红翡翠翘，汉宫等级不相饶。风波若未乖前约，一死何辞更抱桥。
受诏修书述怀感事三十韵
作者：刘筠
朝代：宋

良弼论思暇，英才视草余。
西清承密旨，东观类羣书。
左氏先经日，征南发例初。
编年终显德，历帝自凡蘧。
一览无前古，三长岂后予。
宏纲提要妙，至论绝籧篨。
讹缪刊三豕，公乎喜众狙。
菁英咸采掇，疣赘尽销除。
组织千章合，研穷万象虚。
胡为参也鲁，亦造仲尼居。
处末加骈拇，于中或辅车。
乘轩思卫鹤，努力效刘馿。
见弹曾求炙，临川復羡鱼。
孰云貂可续，自愧鹗难如。
早入希东郭，先知服子舆。
直非头似笔，智谢里名樗。
蜗舍游从寡，鹑衣礼貌疏。
寸阴嗟荏苒，十驾敢踌躇。
天禄杨雄阁，承明严助庐。
时陪折俎宴，顿异带经锄。
繫日亲函丈，他门绝曳裾。
卓锥然有地，担石尚无储。
猎犬方劳指，神龟可避渔。
屠门夸大嚼，鼠壤鄙余蔬。
阙里辞难措，漳滨病且祛。
学勤徒力尔，性拙奈天欤。
大道今兴起，先生意卷舒。
正为王者瑞，何羡使君旟。
暗室欣观火，颓波頼决渠。
当仁如退让，末迹定沦胥。
受诏修书述怀感事三十韵
作者：刘筠
朝代：宋

良弼论思暇，英才视草馀。西清承密旨，东观类群书。左氏先经日，征南发例初。编年终显德，历帝自凡蘧。一览无前古，三长岂后予。宏纲提要妙，至论绝籧篨。讹缪刊三豕，公乎喜众狙。菁英咸采掇，疣赘尽销除。组织千章合，研穷万象虚。胡为参也鲁，亦造仲尼居。处末加骈拇，于中或辅车。乘轩思卫鹤，努力效刘驴。见弹曾求炙，临川复羡鱼。孰云貂可续，自愧鹗难如。早入希东郭，先知服子舆。直非头似笔，智谢里名樗。蜗舍游从寡，鹑衣礼貌疏。寸阴嗟荏苒，十驾敢踌躇。天禄杨雄阁，承明严助庐。时陪折俎宴，顿异带经锄。系日亲函丈，他门绝曳裾。卓锥然有地，担石尚无储。猎犬方劳指，神龟可避渔。屠门誇大嚼，鼠壤鄙馀蔬。阙里辞难措，漳滨病且祛。学勤徒力尔，性拙奈天欤。大道今兴起，先生意卷舒。正为王者瑞，何羡使君旟。暗室欣观火，颓波赖决渠。当仁如退让，末迹定沦胥。
句
作者：刘筠
朝代：宋

极目关河高倚汉，顺风雕鹗远凌秋。雨势宫城阔，秋声禁树多。角迥含秋气，桥长断洛尘。崎岖一乘传，憔悴五羊皮。渝舞气豪传汉俗，丙鱼味美敌吴乡。惟月卿曹重，占星使者贤。捲衲城钟断，支筇岳雨寒。醉令难同社，仙鹅肯换书。柔桑蔽野鸣雏雉，高柳含风变早蝉。坐席久虚温树老，心旌无奈楚风辰。沙禽两两穿铃阁，江草依依接射堂。溪笺未破冰生砚，炉酒新烧雪满天。春风乱莺啭，夕雾一鸿冥。山月愁？子，风涛怒鳄鱼。龙驾昌明御，天旗太乙神。大野几星分婺女，清风万古感颜乌。岭云夏变梅蒸早，越雨秋藏桂蠹多。荥河带绕中天阁，空乐星悬大士居。刘伶醉席梅花地，海客仙槎粉水天。鸱蹲野芋谁为尹，雪积泉盐久置官。鹤伴鸣琴公事晚，乌惊调角戍城秋。朱饰两番巡属邑，案留双笔在中台。三壤月临承露掌，九雏乌绕守宫槐。酒供砚滴濡毫冷，火守更筹添漏长。已回邻面三年粉，又结寒丝几许冰。鼓音记里绳阡远，舞节鸣鸾玉步随。桃叶横波人共醉，剑光冲斗狱常空。右墄独登温树密，前旌双抗岭云高。洛田荒二顷，楚浪涨三篙。吟馀云散叶，坐久麈遗毛。惠和官尚小，师达禄须干。空呈厚貌临官道，更有人从捷径过。闻说上饶风物好，钱郎诗思奈春何。峭帆横渡官桥柳，叠鼓惊飞海岸鸥。蟠桃三窃成何味，上尽鳌头迹转孤。天媛贪忙为灵匹，几时留巧向人间。兰夜沉沉鹄漏长。
句·其一
作者：刘筠
朝代：宋

极目关河高倚汉，顺风雕鹗远凌秋。
句·其一
作者：刘筠
朝代：宋

极目关河高倚汉，顺风鵰鹗远凌秋。
句·其一三
作者：刘筠
朝代：宋

春风乱鶑啭，夕雾一鸿冥。
句·其一四
作者：刘筠
朝代：宋

山月愁𤟤子，风涛怒鳄鱼。
句·其三
作者：刘筠
朝代：宋

角迥含秋气，桥长断洛尘。
句·其三
作者：刘筠
朝代：宋

角逈含秋气，桥长断洛尘。
句·其三〇
作者：刘筠
朝代：宋

吟余云散叶，坐久麈遗毛。
句·其三十
作者：刘筠
朝代：宋

吟馀云散叶，坐久麈遗毛。
句·其三十一
作者：刘筠
朝代：宋
体裁：句

惠和官尚小，师达禄须干。
句·其三十七
作者：刘筠
朝代：宋
体裁：句

兰夜沉沉鹄漏长。
句·其三十三
作者：刘筠
朝代：宋
体裁：句

闻说上饶风物好，钱郎诗思奈春何。
句·其三十二
作者：刘筠
朝代：宋
体裁：句

空呈厚貌临官道，更有人从捷径过。
句·其三十五
作者：刘筠
朝代：宋
体裁：句

蟠桃三窃成何味，上尽鳌头迹转孤。
句·其三十六
作者：刘筠
朝代：宋
体裁：句

天媛贪忙为灵匹，几时留巧向人间。
句·其三十四
作者：刘筠
朝代：宋

峭帆横渡官桥柳，叠鼓惊飞海岸鸥。
句·其三四
作者：刘筠
朝代：宋

峭帆横渡官桥柳，迭鼓惊飞海岸鸥。
句·其九
作者：刘筠
朝代：宋

柔桑蔽野鸣雏雉，高柳含风变早蝉。
句·其二
作者：刘筠
朝代：宋

雨势宫城阔，秋声禁树多。
句·其二七
作者：刘筠
朝代：宋

桃叶横波人共醉，剑光衝斗狱常空。
句·其二三
作者：刘筠
朝代：宋

三壤月临承露掌，九鶵乌绕守宫槐。
句·其二十
作者：刘筠
朝代：宋
体裁：句

鸱蹲野芋谁为尹，雪积泉盐久置官。
句·其二十一
作者：刘筠
朝代：宋
体裁：句

鹤伴鸣琴公事晚，乌惊调角戍城秋。
句·其二十七
作者：刘筠
朝代：宋

桃叶横波人共醉，剑光冲斗狱常空。
句·其二十三
作者：刘筠
朝代：宋

三壤月临承露掌，九雏乌绕守宫槐。
句·其二十九
作者：刘筠
朝代：宋
体裁：句

洛田荒二顷，楚浪涨三篙。
句·其二十二
作者：刘筠
朝代：宋
体裁：句

朱饰两番巡属邑，案留双笔在中台。
句·其二十五
作者：刘筠
朝代：宋
体裁：句

已回邻面三年粉，又结寒丝几许冰。
句·其二十八
作者：刘筠
朝代：宋
体裁：句

右墄独登温树密，前旌双抗岭云高。
句·其二十六
作者：刘筠
朝代：宋
体裁：句

鼓音记里绳阡远，舞节鸣鸾玉步随。
句·其二四
作者：刘筠
朝代：宋
体裁：句

酒供砚滴濡毫冷，火守更筹添漏长。
句·其八
作者：刘筠
朝代：宋

醉令难同社，仙鹅肯换书。
句·其六
作者：刘筠
朝代：宋

惟月卿曹重，占星使者贤。
句·其十
作者：刘筠
朝代：宋
体裁：句

坐席久虚温树老，心旌无奈楚风辰。
句·其十一
作者：刘筠
朝代：宋
体裁：句

沙禽两两穿铃阁，江草依依接射堂。
句·其十七
作者：刘筠
朝代：宋
体裁：句

岭云夏变梅蒸早，越雨秋藏桂蠹多。
句·其十三
作者：刘筠
朝代：宋

春风乱莺啭，夕雾一鸿冥。
句·其十九
作者：刘筠
朝代：宋
体裁：句

刘伶醉席梅花地，海客仙槎粉水天。
句·其十二
作者：刘筠
朝代：宋
体裁：句

溪笺未破冰生砚，炉酒新烧雪满天。
句·其十五
作者：刘筠
朝代：宋
体裁：句

龙驾昌明御，天旗太乙神。
句·其十八
作者：刘筠
朝代：宋
体裁：句

荥河带绕中天阁，空乐星悬大士居。
句·其十六
作者：刘筠
朝代：宋
体裁：句

大野几星分婺女，清风万古感颜乌。
句·其十四
作者：刘筠
朝代：宋
体裁：句

山月愁�子，风涛怒鳄鱼。
句·其四
作者：刘筠
朝代：宋

崎岖一乘传，憔悴五羊皮。
召入翰林别同僚
作者：刘筠
朝代：宋

一辞銮署守英蕃，两见庐峰媚翠樽。政懦每怜民若子，岁丰还喜稻成孙。离愁且饮闲人酒，密对须求长者言。入奉清朝同一德，晨趋岂叹鬓霜繁。
召入翰林别同僚
作者：刘筠
朝代：宋

一辞銮署守英蕃，两见庐峰媚翠罇。
政懦每怜民若子，岁丰还喜稻成孙。
离愁且饮闲人酒，密对须求长者言。
入奉清朝同一德，晨趋岂叹鬓霜繁。
夕阳
作者：刘筠
朝代：宋

夕阳堪极目，况复近秋残。塞迥横烟紫，江清照叶丹。伍胥嗟路远，潘子念行难。更有芜城恨，城空逼夜寒。
夕阳
作者：刘筠
朝代：宋

夕阳堪极目，况復近秋残。
塞逈横烟紫，江清照叶丹。
伍胥嗟路远，潘子念行难。
更有芜城恨，城空逼夜寒。
夜宴
作者：刘筠
朝代：宋

玳押风帘薄，金徒漏箭长。食鱼齐上客，置醴汉元王。蒟酱辛初和，蓱齑冷乍尝。巢笙传曲沃，掺鼓发渔阳。吟烛惟忧尽，杯筹岂易防。齿犀融晏雪，袍麝荐荀香。笑逐呼卢胜，歌随解佩狂。遗簪兼堕珥，流眄复回肠。綵凤寻仙史，班骓待陆郎。主欢殊未已，投辖在银床。
夜讌
作者：刘筠
朝代：宋

玳押风帘薄，金徒漏箭长。
食鱼齐上客，置醴汉元王。
蒟醤辛初和，蓱齑冷乍尝。
巢笙传曲沃，掺鼓发渔阳。
吟烛惟忧尽，杯筹岂易防。
齿犀融晏雪，袍麝荐荀香。
笑逐呼卢胜，歌随解佩狂。
遗簪兼堕珥，流眄復回肠。
綵凤寻仙史，班骓待陆郎。
主欢殊未已，投辖在银床。
天禧戊午岁立夏奉祀太一宫斋宿有感
作者：刘筠
朝代：宋
体裁：七言律诗

七年纶掖滥敷言，八奉斋祠荫宝轩。上士半同猿鹤老，病身犹与蟪蛄存。饭蔬力弱防冠坠，枕杫神宁喜席温。樱序清和芳意歇，淡然毕竟绝朝喧。
奉和圣制上元
作者：刘筠
朝代：宋

瑞荚盈端月，神灯灿宝辉。
执金停徼骑，坐狄敞朝扉。
激征清歌歇，晞阳醉客归。
可封家自乐，不独在轻肥。
奉和圣制上元
作者：刘筠
朝代：宋

瑞荚盈端月，神灯灿宝辉。执金停徼骑，坐狄敞朝扉。激徵清歌歇，晞阳醉客归。可封家自乐，不独在轻肥。
奉和圣制寒食五七言二首
作者：刘筠
朝代：宋

垣禁申严日，馀萌尽达初。踏青游骑远，浮枣禊波舒。饧市喧箫吹，鸡场隘酒车。俗康春更乐，绮榭焕晴虚。黍盘交荐藏烟日，丝雨微沾解禊辰。家有鞦韆怜月夕，户垂杨柳庆芳春。波浮素卵祥兰馥，垄戏名翚瑞麦新。千里神畿多胜赏，熙熙胥会可封民。
奉和圣制寒食五七言二首·其一
作者：刘筠
朝代：宋

垣禁申严日，余萌尽达初。
踏青游骑远，浮枣禊波舒。
饧市喧箫吹，鸡场隘酒车。
俗康春更乐，绮榭焕晴虚。
奉和圣制寒食五七言二首·其一
作者：刘筠
朝代：宋

垣禁申严日，馀萌尽达初。踏青游骑远，浮枣禊波舒。饧市喧箫吹，鸡场隘酒车。俗康春更乐，绮榭焕晴虚。
奉和圣制寒食五七言二首·其二
作者：刘筠
朝代：宋

黍盘交荐藏烟日，丝雨微沾解禊辰。
家有秋韆怜月夕，户垂杨柳庆芳春。
波浮素卵祥兰馥，垄戏名翚瑞麦新。
千里神畿多胜赏，熙熙胥会可封民。
奉和圣制寒食五七言二首·其二
作者：刘筠
朝代：宋

黍盘交荐藏烟日，丝雨微沾解禊辰。家有鞦韆怜月夕，户垂杨柳庆芳春。波浮素卵祥兰馥，垄戏名翚瑞麦新。千里神畿多胜赏，熙熙胥会可封民。
奉和圣制社日七言四韵
作者：刘筠
朝代：宋
体裁：七言律诗

美服斯勤验国径，里民单出庆秋成。时羞餍饫盘中味，神鼓喧阗野水声。爽气方高疏雨霁，清辉微动远波平。尧章浚发由庚咏，京庾连云万亿盈。
奉和御制中和节
作者：刘筠
朝代：宋

载阳临仲序，初吉协嘉名。
国授民时正，天资植物荣。
草熏翔泽雉，风暖度林鶑。
尧思存稽古，洋洋播颂声。
奉和御制中和节
作者：刘筠
朝代：宋

载阳临仲序，初吉协嘉名。国授民时正，天资植物荣。草薰翔泽雉，风暖度林莺。尧思存稽古，洋洋播颂声。
奉和真宗御制后苑杂花海棠
作者：刘筠
朝代：宋

迟景烘初绽，鲜风惜未飘。蝶魂迷密径，莺语近新条。芳蕙薰宫锦，丹浆晕海绡。惟时奉宸唱，赓奉愧咎繇。
奉和真宗御制后苑杂花海棠
作者：刘筠
朝代：宋

迟景烘初绽，鲜风惜未飘。
蝶魂迷密径，鶑语近新条。
芳蕙熏宫锦，丹浆晕海绡。
惟时奉宸唱，赓奉愧咎繇。
奉诏立春日祝太乙宫书事
作者：刘筠
朝代：宋

黄图标清馆，紫诏戒鲰臣。
祗祓先三日，精明奉列真。
缇帷严宴室，琅菜盛齑珍。
鹄浴熏汤洁，龟存踵息匀。
金胥传漏箭，云襡换朝绅。
霞接浮丘袂，星瞻太乙神。
九光龙檠密，百和鹊罇新。
磬度松间籁，歌飘海底尘。
中天鸣素瑟，五鼓下琼轮。
祝册精衷道，沈榆拜席陈。
殿趋鳬舄急，廊转羽旋频。
荐币冰纹滑，升樽玉液醇。
楼居排逈汉，歘驾返清晨。
习习灵风远，欣欣瑞木春。
祥氛披辇道，迟景上城闉。
宣室如垂问，鸿禧永庇民。
奉诏立春日祝太乙宫书事
作者：刘筠
朝代：宋

黄图标清馆，紫诏戒鲰臣。祗祓先三日，精明奉列真。缇帷严宴室，琅菜盛齑珍。鹄浴薰汤洁，龟存踵息匀。金胥传漏箭，云襡换朝绅。霞接浮丘袂，星瞻太乙神。九光龙檠密，百和鹊樽新。磬度松间籁，歌飘海底尘。中天鸣素瑟，五鼓下琼轮。祝册精衷道，沈榆拜席陈。殿趋凫舄急，廊转羽旋频。荐币冰纹滑，升樽玉液醇。楼居排迥汉，歘驾返清晨。习习灵风远，欣欣瑞木春。祥氛披辇道，迟景上城闉。宣室如垂问，鸿禧永庇民。
始皇
作者：刘筠
朝代：宋
体裁：七言律诗

利觜由来得擅场，尽迁豪富入咸阳。属车夜出迷云雨，峻令朝行剧虎狼。前殿建旗凌紫极，东门立石见扶桑。从臣嘉颂徒虚美，不柰卢生谶国亡。
存目·其一
作者：刘筠
朝代：宋

诗题：黔中九首句：泽国秋残已可伤。
存目·其一一
作者：刘筠
朝代：宋

诗题：重阳雨中独酌首句：蹋泥作客应狼籍。
存目·其一七
作者：刘筠
朝代：宋

诗题：九日寄湛文之首句：今日喜九日。
存目·其一三
作者：刘筠
朝代：宋

诗题：九日集句首句：高秋寓目更徘徊。
存目·其一九
作者：刘筠
朝代：宋

诗题：九日招友人首句：万点黄花荐寿杯。
存目·其一二
作者：刘筠
朝代：宋

诗题：和景初九日登高不见菊首句：从来秋菊不曾栽。
存目·其一五
作者：刘筠
朝代：宋

诗题：九日首句：采采堂前衣。
存目·其一八
作者：刘筠
朝代：宋

诗题：九日作首句：日暮鸿雁急。
存目·其一六
作者：刘筠
朝代：宋

诗题：客中九日首句：渐入黄花路。
存目·其一四
作者：刘筠
朝代：宋

诗题：和燕勉道九日首句：年年载病客天涯。
存目·其七
作者：刘筠
朝代：宋

诗题：九日怀舍弟首句：重阳陶令节。
存目·其三
作者：刘筠
朝代：宋

诗题：次韵和县楼九日首句：红叶青峰辏目围。
存目·其九
作者：刘筠
朝代：宋

诗题：九日登尧山书事首句：满头黄菊鬓毛斑。
存目·其二
作者：刘筠
朝代：宋

诗题：九日登屏障山首句：屏障山头酒百钟。
存目·其二〇
作者：刘筠
朝代：宋

诗题：重九舟次太湖惜此佳时无菊可以自慰呼儿取綵菊戴之首句：綵花染出鬰金黄。
存目·其二一
作者：刘筠
朝代：宋

诗题：九日与蔡伯世兄弟城上采菊伯世诵居仁九日绝句因用其韵首句：老头未易见清香。
存目·其二二
作者：刘筠
朝代：宋

诗题：宋玉首句：章华清宴重游陪。
存目·其五
作者：刘筠
朝代：宋

诗题：九日首句：节物惊心两鬓华。
存目·其八
作者：刘筠
朝代：宋

诗题：九日独酌首句：登高无老伴。
存目·其六
作者：刘筠
朝代：宋

诗题：九日首句：旅棹出江湖。
存目·其四
作者：刘筠
朝代：宋

诗题：九日蕺山戒珠寺作首句：秦望山前晓雁斜。
宋玉
作者：刘筠
朝代：宋

楚国骄荒日已深，山川朝暮剧登临。曾伤积毁亡师道，祇托微辞荡主心。江草东西多恨色，峡云高下结层阴。潘郎千载闻遗韵，又说经秋思不任。
宋玉
作者：刘筠
朝代：宋

楚国骄荒日已深，山川朝暮剧登临。
曾伤积毁亡师道，祇託微辞荡主心。
江草东西多恨色，峡云高下结层阴。
潘郎千载闻遗韵，又说经秋思不任。
宣曲二十二韵
作者：刘筠
朝代：宋

八月收民算，三千异典章。天机从此浅，国艳或非良。玉户铜为沓，罗帱象作床。骊姬初悔泣，飞燕近专房。莲小才承步，梅新竞试妆。尽知春可乐，终叹夜何长。取酒临邛远，吞声息国亡。难销守宫血，易断舞鸾肠。百草兼花斗，双钩映烛藏。金人须手铸，虎圈更身当。步辇回长乐，飞除接未央。琳珉饰汉馆，藻绣裛周墙。厌火双鱼尾，鸣弦小雁行。云甍澄颢气，绮井激回光。路有斯须隔，忧难顷刻忘。新声来乐府，别寝近温汤。虹跨层台晚，萤飞下苑凉。锦帷迎七夕，蓬饵荐重阳。九畹兰承露，三江橘带霜。方资裂缯笑，可要荡舟狂。并钓池鱼小，重衾穴凤翔。珊瑚分碧树，火齐列清防。背枕多幽怨，登楼更远伤。下陈无自愧，人彘剧豺狼。
宣曲二十二韵
作者：刘筠
朝代：宋

八月收民算，三千异典章。
天机从此浅，国艷或非良。
玉户铜为沓，罗帱象作床。
骊姬初悔泣，飞燕近专房。
莲小纔承步，梅新竞试粧。
尽知春可乐，终叹夜何长。
取酒临邛远，吞声息国亡。
难销守宫血，易断舞鸾肠。
百草兼花斗，双鈎映烛藏。
金人须手铸，虎圈更身当。
步辇回长乐，飞除接未央。
琳珉饰汉馆，藻绣裛周墙。
厌火双鱼尾，鸣弦小雁行。
云甍澄颢气，绮井激回光。
路有斯须隔，忧难顷刻忘。
新声来乐府，别寝近温汤。
虹跨层台晚，萤飞下苑凉。
锦帷迎七夕，蓬饵荐重阳。
九畹兰承露，三江橘带霜。
方资裂缯笑，可要荡舟狂。
并钓池鱼小，重衾穴凤翔。
珊瑚分碧树，火齐列清防。
背枕多幽怨，登楼更远伤。
下陈无自愧，人彘剧豺狼。
寄灵仙观舒职方学士
作者：刘筠
朝代：宋

石渠仙署久离羣，抗迹丹台世绝伦。
杨子不甘嘲尚白，漆园终许自全真。
紫烟深处鸾双舞，朱髓成来鸟共伸。
若向云中见鸡犬，可能浑忘姓刘人。
寄灵仙观舒职方学士
作者：刘筠
朝代：宋

石渠仙署久离群，抗迹丹台世绝伦。杨子不甘嘲尚白，漆园终许自全真。紫烟深处鸾双舞，朱髓成来鸟共伸。若向云中见鸡犬，可能浑忘姓刘人。
小园秋夕
作者：刘筠
朝代：宋

枳落莎渠急夜虫，翛然平子四愁中。栗林忽感雕陵鹊，云表初过代岭鸿。阮籍卧惟疏鉴月，马融横笛远含风。郎潜吏隐前贤事，犹胜杨岐泣断蓬。
小园秋夕
作者：刘筠
朝代：宋

枳落莎渠急夜虫，翛然平子四愁中。
栗林忽感雕陵鹊，云表初过代岭鸿。
阮籍卧惟疏鉴月，马融横笛远含风。
郎潜吏隠前贤事，犹胜杨岐泣断蓬。
属疾
作者：刘筠
朝代：宋
体裁：五言排律

暂困秦王痔，无疑广客蛇。职清唐内相，宅僻鲁东家。行药虹梁阔，披襟蕙径斜。香凝虚白室，露泫紫微花。冰饮何尝热，琼餐益自嘉。熊经仙有术，龟息寿无涯。珍簟裁湘竹，轻巾覆越纱。逍遥成雅咏，属和肯容巴。
怀旧居
作者：刘筠
朝代：宋

毛竹千丛蔽野亭，晓猨惊后乱峰青。
汉庭已奏三千牍，周室仍翻十二经。
紫殿深沉频视草，缁帷寂寞自飞萤。
振衣本为苍生起，肯向荀家祇聚星。
怀旧居
作者：刘筠
朝代：宋

毛竹千丛蔽野亭，晓猿惊后乱峰青。汉庭已奏三千牍，周室仍翻十二经。紫殿深沉频视草，缁帷寂寞自飞萤。振衣本为苍生起，肯向荀家祇聚星。
戊申年七夕五绝
作者：刘筠
朝代：宋

伯劳东翥燕西飞，又报黄姑织女期。天帝聘钱还得否，晋人求富是虚辞。华寝星陈夜未央，明河奕奕度神光。一年暂得停机杼，不柰秋虫促织忙。吹笙何处伴乘鸾，窥牖谁人见阿环。便有唐家今夕意，月和风露满骊山。淅淅风微素月新，鹊桥横绝饮牛津。岂惟蜀客知踪迹，更问庭中晒腹人。琥车芝驾俨清秋，微雨侵宵助涕流。人世莫嗟离恨苦，却应天上更悠悠。
戊申年七夕五绝·其一
作者：刘筠
朝代：宋
体裁：七言绝句

伯劳东翥燕西飞，又报黄姑织女期。天帝聘钱还得否，晋人求富是虚辞。
戊申年七夕五绝·其三
作者：刘筠
朝代：宋
体裁：七言绝句

吹笙何处伴乘鸾，窥牖谁人见阿环。便有唐家今夕意，月和风露满骊山。
戊申年七夕五绝·其二
作者：刘筠
朝代：宋
体裁：七言绝句

华寝星陈夜未央，明河奕奕度神光。一年暂得停机杼，不柰秋虫促织忙。
戊申年七夕五绝·其五
作者：刘筠
朝代：宋
体裁：七言绝句

琥车芝驾俨清秋，微雨侵宵助涕流。人世莫嗟离恨苦，却应天上更悠悠。
戊申年七夕五绝·其四
作者：刘筠
朝代：宋
体裁：七言绝句

淅淅风微素月新，鹊桥横绝饮牛津。岂惟蜀客知踪迹，更问庭中晒腹人。
成都
作者：刘筠
朝代：宋
体裁：七言律诗

镂肤剽俗恣游遨，可得蹲鸱号富饶。井络共知天与险，蚕丛无柰世兴妖。杜鹃积恨花如血，诸葛遗灵柏半烧。才似文园何足道，一生琴意祇成痟。
新年
作者：刘筠
朝代：宋
体裁：七言律诗

病入新年起甲寅，轲心不动五侯春。史曹非据惭书法，衮职无亏滥诤臣。荏苒未除金马籍，蹒跚空笑玉楼人。穷檐抱影时相吊，一指南禅四大身。
无题三首
作者：刘筠
朝代：宋

走马章台冒雨归，后门犹叹滞前期。荷心出水终无定，萝蔓从风莫自持。复帐麝轻难辟恶，曲房蚕懒不成丝。渐渐垄麦藏鸣雉，更恨如皋一箭迟。帘声竹影浪多疑，仙谷何能为解迷。藻井风高蛛坏网，杏梁春晚燕争泥。更看山远惟凝黛，纵许犀灵祇骇鸡。枉裂霜缯几千尺，红兰终夕露珠啼。
无题三首·其一
作者：刘筠
朝代：宋

走马章台冒雨归，后门犹叹滞前期。荷心出水终无定，萝蔓从风莫自持。复帐麝轻难辟恶，曲房蚕懒不成丝。渐渐垄麦藏鸣雉，更恨如皋一箭迟。
无题三首·其一
作者：刘筠
朝代：宋

走马章台冒雨归，后门犹叹滞前期。
荷心出水终无定，萝蔓从风莫自持。
复帐麝轻难辟恶，曲房蚕懒不成丝。
渐渐壠麦藏鸣雉，更恨如皋一箭迟。
无题三首·其三
作者：刘筠
朝代：宋

麝裂初难和，乌惊每易伤。
荡舟殊不禁，奔月可能防。
洛浦多遗翠，秦楼滞采桑。
飞蛾攒扣烛，绿鸭斗银塘。
夜合花含雾，宜男草带霜。
琅玕余旧贯，须要凤求皇。
无题三首·其三
作者：刘筠
朝代：宋

麝裂初难和，乌惊每易伤。荡舟殊不禁，奔月可能防。洛浦多遗翠，秦楼滞采桑。飞蛾攒扣烛，绿鸭斗银塘。夜合花含雾，宜男草带霜。琅玕馀旧贯，须要凤求皇。
无题三首·其二
作者：刘筠
朝代：宋
体裁：七言律诗

帘声竹影浪多疑，仙谷何能为解迷。藻井风高蛛坏网，杏梁春晚燕争泥。更看山远惟凝黛，纵许犀灵祇骇鸡。枉裂霜缯几千尺，红兰终夕露珠啼。
无题二首
作者：刘筠
朝代：宋

曾许千金答浣纱，越溪浪浅不通槎。晓楼帘卷还凝雾，外院墙低却映花。满目离愁频驻马，一春幽梦祇惊鸦。柔桑蔽日南城路，懊恼罗敷自有家。昱爚银鞍狭路逢，长裙连带任流风。身轻近识吴宫燕，目断还惊洛浦鸿。未许香囊安肘后，独怜丹枕在房中。南园蝴蝶飞无限，一一雌随一一雄。
无题二首·其一
作者：刘筠
朝代：宋
体裁：七言律诗

曾许千金答浣纱，越溪浪浅不通槎。晓楼帘卷还凝雾，外院墙低却映花。满目离愁频驻马，一春幽梦祇惊鸦。柔桑蔽日南城路，懊恼罗敷自有家。
无题二首·其二
作者：刘筠
朝代：宋
体裁：七言律诗

昱爚银鞍狭路逢，长裙连带任流风。身轻近识吴宫燕，目断还惊洛浦鸿。未许香囊安肘后，独怜丹枕在房中。南园蝴蝶飞无限，一一雌随一一雄。
旧将
作者：刘筠
朝代：宋

丈八蛇矛战血乾，子孙今已列材官。青烟碧瓦开新第，白草黄云废旧坛。劳薄可甘先蔺舌，爵高还许戴刘冠。秋来从猎长杨榭，矍铄犹能一据鞍。
旧将
作者：刘筠
朝代：宋

丈八蛇矛战血干，子孙今已列材官。
青烟碧瓦开新第，白草黄云废旧坛。
劳薄可甘先蔺舌，爵高还许戴刘冠。
秋来从猎长杨榭，矍铄犹能一据鞍。
明皇
作者：刘筠
朝代：宋

岁岁南山见寿星，百蛮回首奉威灵。梨园法部兼胡部，玉辇长亭复短亭。河鼓暗期随日转，马嵬恨血染尘腥。西归重按凌波舞，故老相看但涕零。
明皇
作者：刘筠
朝代：宋

岁岁南山见寿星，百蛮迴首奉威灵。
梨园法部兼胡部，玉辇长亭復短亭。
河鼓暗期随日转，马嵬恨血染尘腥。
西归重按凌波舞，故老相看但涕零。
暑咏寄梅集贤
作者：刘筠
朝代：宋

石渠岌嶪亘宛虹，玄荫清流接桂宫。玉女壶攲天未笑，羲和辔缓日方中。孝先便腹宁无诮，痀偻承蜩敢衒功。蠲渴欲来飞雪散，南昌世胄有仙风。
暑咏寄梅集贤
作者：刘筠
朝代：宋

石渠岌嶪亘宛虹，玄荫清流接桂宫。
玉女壶欹天未笑，羲和辔缓日方中。
孝先便腹宁无诮，痀偻承蜩敢衒功。
蠲渴欲来飞雪散，南昌世胄有仙风。
李舍人独直
作者：刘筠
朝代：宋
体裁：七言律诗

卿霭重重覆璧门，独挥鸿笔坐西垣。诚明自有中和气，润色还多郁穆言。内苑朱樱兼酪赐，前阶红药任风翻。紫丝新履徊翔地，应笑东方避世喧。
枢密王左丞宅新菊
作者：刘筠
朝代：宋

东阁留嘉客，寒葩艳晚光。秋风自萧瑟，台座对荧煌。丽夺双南价，清含九畹香。嵰州霜荐味，太液鹄分裳。已助蜂成蜜，还随蚁泛觞。俯临辉艾绶，佩服间萸房。节物传荆俗，诗情掩谢塘。更期松偃盖，永奉太清方。
枢密王左丞宅新菊
作者：刘筠
朝代：宋

东阁留嘉客，寒葩艷晚光。
秋风自萧瑟，台座对荧煌。
丽夺双南价，清含九畹香。
嵰州霜荐味，太液鹄分裳。
已助蜂成蜜，还随蚁泛觞。
俯临辉艾绶，佩服间萸房。
节物传荆俗，诗情掩谢塘。
更期松偃盖，永奉太清方。
柳絮
作者：刘筠
朝代：宋
体裁：七言律诗

半减依依学转蓬，班骓无柰恣西东。平沙千里经春雪，广陌三条尽日风。北斗城高连蠛蠓，甘泉树密蔽青葱。汉家旧苑眠应足，岂觉黄金万缕空。
梨
作者：刘筠
朝代：宋
体裁：七言律诗

玄光仙树阻丹梯，御宿嘉名近可齐。真定早寒霜叶薄，樊川初晓露枝低。先时樱熟烦羊酪，远信梅酸损瓠犀。宋玉有情终未识，蔗浆无柰楚魂迷。
槿花
作者：刘筠
朝代：宋
体裁：五言律诗

紫雾函灯檠，彤霞逼绮寮。吴宫何薄命，楚梦不终朝。半被曾羞问，邻墙却悔招。莫移风雨怨，更嘱鹊为桥。
樱桃
作者：刘筠
朝代：宋

赤水分珠树，熏风送麦秋。
蜀都春气早，汉苑夏阴稠。
庙荐清和候，恩颁侍从流。
楚昭萍已剖，韩嫣弹争投。
沆瀣滋芳液，醍醐助品羞。
玉盘光宛转，全拟付歌喉。
樱桃
作者：刘筠
朝代：宋

赤水分珠树，薰风送麦秋。蜀都春气早，汉苑夏阴稠。庙荐清和候，恩颁侍从流。楚昭萍已剖，韩嫣弹争投。沆瀣滋芳液，醍醐助品羞。玉盘光宛转，全拟付歌喉。
此夕
作者：刘筠
朝代：宋

南州石黛有遗妍，目极危梯月上弦。一水相忘空脉脉，双金何路致拳拳。仙源日永桃无援，客馆春轻柳未眠。欲写微词托归雁，风高岭阔又经年。
此夕
作者：刘筠
朝代：宋

南州石黛有遗妍，目极危梯月上弦。
一水相忘空脉脉，双金何路致拳拳。
仙源日永桃无援，客馆春轻柳未眠。
欲写微词託归雁，风高岭阔又经年。
汉武
作者：刘筠
朝代：宋

汉武高台切绛河，半涵非雾郁嵯峨。桑田欲看他年变，瓠子先成此日歌。夏鼎几迁空象物，秦桥未就已沉波。相如作赋徒能讽，却助飘飘逸气多。
汉武
作者：刘筠
朝代：宋

汉武高台切绛河，半涵非雾鬰嵯峨。
桑田欲看他年变，瓠子先成此日歌。
夏鼎几迁空象物，秦桥未就已沉波。
相如作赋徒能讽，却助飘飘逸气多。
泪二首
作者：刘筠
朝代：宋

雍门琴罢已浪浪，更上牛山半夕阳。楚泽云迷千里目，蓟门歌断九回肠。寒梅带雨飘离席，尺素停灯作报章。湘水乾未终未尽，岂徒万点寄疏篁。含酸茹叹几伤神，呜咽交流忽满巾。建业江山非故国，灞陵风雨又残春。虞歌决别知亡楚，宴酒初酣待报秦。欲断青天销积恨，月娥孀独更愁人。
泪二首·其一
作者：刘筠
朝代：宋

雍门琴罢已浪浪，更上牛山半夕阳。楚泽云迷千里目，蓟门歌断九回肠。寒梅带雨飘离席，尺素停灯作报章。湘水乾未终未尽，岂徒万点寄疏篁。
泪二首·其一
作者：刘筠
朝代：宋

雍门琴罢已浪浪，更上牛山半夕阳。
楚泽云迷千里目，蓟门歌断九迴肠。
寒梅带雨飘离席，尺素停灯作报章。
湘水干未终未尽，岂徒万点寄疏篁。